text:
241
Joshuwa wase uhlanganisa tonkhe tive taka-Israyeli eShekhemu. Wabita tonkhe tibondza, nebaholi, nebehluleli kanye netiphatsimandla taka-Israyeli, batetfula bona matfupha embikwaNkulunkulu.
2
Joshuwa wakhuluma kuso sonkhe lesive, watsi: “Naku-ke lokushiwo nguSimakadze Nkulunkulu wema-Israyeli, utsi: ‘Kadzeni, bokhokho benu, kanye naThera, uyise wa-Abrahama naNahori, babehlala ngesheya kweMfula,Kusho “iYufrathe” bakhonta labanye bonkulunkulu. 3
21:1
Kodvwa ngase ngitsatsa uyihlo Abrahama kulelo live lelingesheya kweMfula,Kusho “iYufrathe” ngamhola kulo lonkhe laseKhenani, ngamupha titukulwane letinyenti. Ngamupha Isaka, 4
36:8
46:1,5
Isaka ngamupha Jakobe na-Esawu. Lelive letintsaba, iSeyiri, ngalabela Esawu, kodvwa Jakobe kanye nemadvodzana akhe bewuka baya eGibhithe.
5
“ ‘Ngabe sengitfuma boMosi na-Aroni, ngashaya emaGibhithe ngaloko lengakwenta lapho, nganikhipha nine. 6
Ngatsi kube boyihlomkhulu ngibakhiphe eGibhithe, nefika elwandle, nemaGibhithe abacosha ngetincola nangemabutfo labegibele emahhashi, aze efika eLwandle Lolubovu. 7
28:30
Kodvwa bakhala kuSimakadze, bacela lusito, wabe sewufaka bumnyama emkhatsini wenu nemaGibhithe. Wayekelela lwandle etikwawo, lwase luyabasibekela. Nani natibonela ngemehlo loko lengakwenta kumaGibhithe.
“ ‘Nahlala ehlane sikhatsi lesidze. 8
Nganiletsa eveni lema-Amori labehlala emphumalanga neJordane. Alwa nani, kodvwa ngawanikela esandleni senu. Ngawabhubhisa aphela embikwenu, navele nalidla lelo live lawo. 9
Ngesikhatsi Bhalaki, umsa waSiphori, inkhosi yemaMowabi, alungiselela kulwa nema-Israyeli, watfumela livi kuBhalamu, umsa waBheyori, kutsi anicalekise. 10Kodvwa angizange ngimlalele Bhalamu, ngako wanibusisa waphindzelela, ngabe sengiyanikhulula esandleni saBhalaki.
11
6:20
10:8
11:8,23
“ ‘Nabe senewela iJordane, nefika eJerikho, bantfu baseJerikho balwa nani, njengobe enta njalo nema-Amori, nemaPheresi, nemaKhenani, nemaHethi, nemaGirigashi, nemaHivi, nemaJebhusi; kodvwa ngabanikela esandleni senu. 12
Dut. 7:20
Hla. 44:3
Dut. 6:10
Ngatfumela bomanyovu ngembili kwenu, lababadvungulula, nine nisengakefiki, kanjalo futsi nemakhosi ema-Amori lamabili. Loko anizange nikwente ngenkemba nangebutjoki benu. 13Ngako nganipha live leningazange nilihluphekele, kanye nemadolobha leningazange seniwakhe; nihlala kuwo, nidle kuleto tivini nemincumo leningazange nikuhlanyele.’
14“Ngako yesabani Simakadze nimkhonte ngekwetsembeka konkhe. Balahleni bonkulunkulu bebakhontwa bokhokho benu ngesheya kweMfula, naseGibhithe, nikhonte Simakadze. 15Kodvwa nangabe kukhonta Simakadze kubonakala kungatsandzeki kini, ngako khetsani lamuhla kutsi nitawukhonta bani, nome bonkulunkulu lababekhontwa bokhokho benu ngesheya kweMfula, nome bonkulunkulu bema-Amori, akulelive lese nakhe kulo. Kodvwa mine nendlu yami sitawukhonta Simakadze.”
16Bantfu baphendvula batsi: “Akube khashane natsi kuhlubuka Simakadze, bese sikhonta labanye bonkulunkulu! 17Ngobe nguSimakadze Nkulunkulu wetfu lowasikhipha, tsine nabokhokho betfu, eveni laseGibhithe, endlini yebugcili. Nguye lowenta leto tibonakaliso letinkhulu emehlweni etfu sibuka. Wasilondvolota kuyo yonkhe indlela yetfu nakuto tonkhe tive lesasihamba sidzabula emkhatsini wato. 18Simakadze watidvungulula watikhipha tonkhe leto tive embikwetfu, ngisho nema-Amori labehlala kulelive. Natsi futsi sitamkhonta Simakadze, ngobe nguNkulunkulu wetfu.”
19
Joshuwa wakhuluma kulabantfu, watsi: “Ningeke nikhone kukhonta Simakadze. Nkulunkulu ungcwele; unguNkulunkulu lonesikhwele. Angeke akutsetselele kumhlubuka kwenu netono tenu. 20
Nanihlubuka Simakadze bese nikhonta bonkulunkulu betive, utawujika aniletsele inhlekelele etikwenu, anente niphele, nome bekamuhle kini.”
21Kodvwa bantfu bakhuluma kuJoshuwa, batsi: “Cha! Tsine sitawukhonta Simakadze.”
22Joshuwa wabe sewukhuluma utsi: “Nine nibofakazi bekutilahla nine matfupha ngekutsi nitikhetsele kukhonta Simakadze.”
Bamphendvula batsi: “Yebo, sibofakazi.”
23
Joshuwa wakhuluma kubo, watsi: “Manje sale senibalahla labonkulunkulu betive labasemkhatsini wenu bese ninikela tinhlitiyo tenu kuSimakadze, Nkulunkulu wema-Israyeli.”
24Bantfu bakhuluma kuJoshuwa, batsi: “Sitawukhonta Simakadze Nkulunkulu wetfu, silalele yena.”
25Ngalelo langa Joshuwa bantfu wabentela sivumelwane, khona lapho eShekhemu wase ubabhalela timiso nemitsetfo. 26
Khu. 9:6
Joshuwa letintfo watibhala encwadzini yemtsetfo waNkulunkulu. Wabe sewutsatsa litje lelikhulu walimisa khona lapho ngaphansi kwesihlahla se-okhi edvute nendzawo lengcwele yaSimakadze.
27Wakhuluma kubantfu, watsi: “Bukani la! Lelitje litawuba ngufakazi wekumelana natsi. Liwevile onkhe lamavi lakhulunywe nguSimakadze kitsi. Litawuba ngufakazi wekunilahla ngelicala, nangabe aniketsembeki kuNkulunkulu wenu.”
28
Joshuwa wase uyabancandzekisa bonkhe labantfu, kwaba ngulowo nalowo waya eveni lakhe.
29
Emvakwaloko Joshuwa, umsa waNuni, inceku yaSimakadze, wafa asaneminyaka leli-110 budzala. 30
Bamngcwaba eveni lekulifa lakhe, eThimnathi SeraLiphindze latiwe ngekutsi “iThimnathi Heresi” eveni letintsaba kulaka-Efrayimu, enyakatfo neNtsaba iGashi.
31Baka-Israyeli bakhonta Simakadze kuso sonkhe sikhatsi sekuphila kwaJoshuwa kanye nebaholi labasala emvakwakhe labakubona konkhe loko Simakadze lakwentela sive sema-Israyeli.
32
48:22
50:25
Eks. 13:19
Imis. 7:16
Ematsambo aJosefa, ema-Israyeli laphuma nawo eGibhithe, angcwatjwa eShekhemu, kulelo tsafa lelive Jakobe lalitsenga ngetinhlavu tesiliva letilikhulu,“tinhlavu tesiliva letilikhulu” nome “emakhesitha lalikhulu” kumadvodzana aHamori, uyise waShekhemu. Lendzawo yaba lifa letitukulwane takaJosefa.
33Eleyazare, umsa wa-Aroni, wafa wangcwatjwa eGibeya, live lelalabelwe umsa wakhe, Finehasi, eveni letintsaba kulaka-Efrayimu.


c: text/html

text:
Sitselo lesikhulu, lesibitwa nge pitaya, sitselo lesicanca icactus, lesichakata ebusuku. Silinywa etindzaweni letishisako kanye nasetigodzini letishisa kancane emahlabeni, titjalo talesisitselo tiyakhula eNingizimu Afrika, lekunguyona iphangisa ngekusungula litiko lekuhambisa kulesitselo semanutrition.
Sicumbi sesitselo lesikhulu sikhokhwa etindzaweni letisenyakato emaveni. Loku kusho kutsi sitselo lesikhulu saseNingizimu Afrika siyatfolakala nangabe kutfolwa kumakethe yase Europe nase US kuphansi.
Sitselo lesikhulu sikhicitelwa kutsengiswa eVietnam, eMalaysia, eThailand, eTaiwan, eSri Lanka, eChina nase Israel, kepha siphindze sihlanyelwe eCentral America (eMexico, Colombia, Ecuador, Guatemala). iVietnam ikhokha kakhulu (95%) inyama lephinki yesitselo lesikhhulu ibe iEcuador ne Colombia tibuke tinhlobo letinongotelako tesikhumba lesimtfubi nenyama lemhlophe.
iVietnam, ilandzelwa yi Thailand ne Israel, ngutona letinkhulu letinika sitselo lesikhulu, lesikhokha lokungetulu kwemathani latinkhulungwane letimakhulu lasitfupha ngemnyaka.
Indzawo lefutfumele yase Ningizimu Afrika ilungele sitselo lesikhulu, lecolela simo lesingu 21°C kuya ku 29°C, kepha kunisela lokwenele noma kwehla kwemvula lesemkhatsini wemamilimitha lamakhulu lasitfupha nemashumi lasihlanu nemamilimitha layinkhulungwane nemakhulu lamabili kuyadzingeka. Sitselo lesikhulu siyincelencele elangeni nakusitfwatfwa. Sitselo lesikhulu sihluma kahle etimeni telitulu lapho emakotapeni, bobhanana kanye nemantongomane emacadamia alinywa phindze angena kahle nesimo semkhicito wekukhokha. Letindlu letifanako tekupakisha kanye nekwekuhambisa kungasetjentiswa kantsi nekuvuna akweci noma akuphuphumi.
Sitselo lesikhulu silinywa eMidlands eNatal nakumincele yetigodzi tase KwaZulu Natal, indzawo yase Lowveld kusuka eNasipoti kuya eTzaneen, Eastern cape nase Western Cape. Sitselo lesikhulu kakhulu lesinsha setitjalo eNingizimu Afrika tikhona eDendron nase Louis Trichardt eSifundzeni sase Limpopo.
Ngekusho kwa Max van Heerden we Sitselo lesikhulu eNingizimu Afrika (DFSA), umkhicito wesitselo lesikhulu eNingizimu Afrika isolo yincane nemathani langaba likhulu lelikhokhwa ngemnyaka (2019). Incumbi yaloku kuhanjiswa ngendlela yasemoyeni, nemakasi lambalwa kuphela latfolwako ngentsengiso yasendzaweni. Nomakunjalo, lommkhicito wentsengo wesitselo lesikhulu eNingizimu Afrika ugadvwe kutsi uhlume phakatsi kwa 2019 na 2021 njengenchubeko lensha yetitjalo letita kumkhicito.
iNingizimu Afrika ihambisa sitselo lesikhulu, kancane kuya eEurope, kepha iphindze inike iMpumalanga lekhashane kanye ne USA nakwenteka umkhicito ukhula.
Sitselo lesikhulu sivunwa eNingizimu Afrika kusuka kunyanga yeLweti kuya kunyanga yeNdlovu Lenkhulu, kepha lesitjalo lesikkhulu, lobudze besikhatsi sekukhokha titselo.
Sitselo lesikhulu kusuka eWestern Cape nase Sifundzeni sase Nyakatfo yeMpumalanga kungakhokha ngenyanga yeNkhwenkhweti nenyanga yeNhlaba, kepha sikh
Translated by Phindile Malotana

robotstxt: allowed

filter: keep


text:
Kuphiwa kwe Tinyosi Teluju
Tinyosi teluju tidzinga kudla kuze tikhone kuphila phindze nekukhicita. Tidzinga emacarbohydrates (shukela losentfweni lengemanti noma luju), amino acid (emaprotein lasuka kulokuyimphuphu lokumtfubi), emalipids (esidi lenemafutsa, emasterols), emavitamin, emaminerals (luswayi) kanye nemanti.
Tinyosi teluju tidzinga kudla lokuvutsiwe ngetintfo temphuphu leyelo yetitjalo kuze tikhone kwakha ema enzymes lamaningi lahlukene. Lawa ema enzymmes amcoka kubuyisa imitimba yato kusuka kutilwanyana letincane kanye netifo bese yakha lokucinile kanye netindlela letalako temijovo etimbeni. Kuvame kutsi indlela lephansi levikelisiwe, lechubela ekulambeni nekungatfoli kahle kwekudla nguyona ndlela lenkhulu leyenta kufa kwetinyosi.
Tinyosi leticinile letiphiwa kahle kudla tivama kuphila ngesikhatsi sesomiso kanye nasebusika kantsi netinyosi letiningi letincane kunaleto letingakatfoli kudla kwekungetetelwa.
Kumele Utiphe Nini Tinyosi
Kuphiwa kwetinyosi kubalulekile uma umhlambi wetinyosi uphansi ngekudla kwekugcinwa nanome kukhona kudla lokuncane. eNingizimu Afrika, kungaba ngu 12% wendzawo lengasetjentiswa ekukhicitweni kwenhlanyelo lefana netihlahla tetitselo, tibe tinyosi temvelo tiyaluka kudla lokufana ne fynbos eWestern Cape lapho kukaleke khona. Kudla kwemvelo kuncishiswa somiso kanye nemililo yasemahlatsini.
Luju lolusemabhokisini etinysi yindlela yekudla etinyosini ngesikhatsi setinyanga tasebusika futsi nangaletinye tikhatsi tekushoda kwalokunongotoleka lokusamantana-titjalo letivutsiwe tetimbali. Ngesikhatsi sesomoso noma ngesikhatsi lokunongotelako kungekho, tinyosi tisebentisa loluju lolugcinwe kulamabhokisi kuze tikhone kuphila. Kuvame kutsi kudla kwekungetetela lokunikwa tinyosi kuyadzingeka ngemuva kwekuvunwa kweluju.
Ngulapho ke kubaluleke khona logcinatinyosi kutsi ahlale agadzile linani lweluju kulelibhokisi kwentela kubuka umangabe kudla kwekungetetelwa kubalulekile noma umangabe lamabhokisi adzinga kususwa aye endzaweni lenekudla kwemvelo lokuningi.
Kudla kwekungetetelwa kuvame kunikwa ngaphambi kwemsebenti lobeyinkinga kufana nekuvunwa kweluju, kususa lamabhokisi kwentela umsebenti wemphuphu lemtfubi yetitjalo phindze nangaphambi kwekuhlukanisa umhlambi.
Kudla kwekungetetelwa kungaphucula lomhlambi kanye nemphilo yalendlovukati yalomhlambi.
Yini Longayinika Tinyositeluju?
Tinyosi tidzingga emacarbohydrates (shukela) nemaprotein (imphuphu lemtfubi yetitjalo).
emaCarbohydrates asetjentiswa kugcina lesimo sekushisa semtimba wenyosi kanye nesimo sangekhatsi salamabhokisi.
Tinyosi tiphindze tidzinge lemphuphu lemtfubi njengendlela yemaprotein, emavitamin, emamineral kanye nalamanye emacarbohydrates. Imphuphu lemtfubi isetjentiswa kukhicita ijelly yebukhosi lebese iphiwa lendlovukati kanye nebantfwabayo.
Kupha Tinyosi – Shukela
Ungatiphi tinyosi luju ngaphandle naliphuma ebhokisini lakho. Tifo tetinyosi kufana ne American foulbrood ingatselelana ngaleluju futsi kungenta tifo ebhokisini lakho. Phindze, lokunuka kweluju kungakhanga tinyosi letigangako kutsi tingene kulelibhokisi.
Ungamane utiphe shukela lomhlophe wasetafuleni noma sitaputapu lesakhiwe ngashukela nemanti. Ungasebenti shukela njengoba anjalo, shukela lonsundvu noma emamolasses njengoba loku kwenta umsheko etinyosini.
Labanye bagcini betinyosi bacolela sikali sayinye incenye yashukela kuya kuyinye incenye yemanti (le 1:1 ledvungako) babelabanye bacolela sitaputapuu lesitiyile setincenye letimbili tashukela kuya kuyinye incenye yemanti (2:1). Emanti lafutfumele ayasita ekuncibikiseni shukela, keppha kuhlanganiswa kwashukela kumele kungashisiswa noma kungabiliswa njengoba loku kutowenta loshukela unambutele.
Ngalokuphelele, i1:1 yesitaputapu ingangetetela kugcinwa kweluju phindze ivusetele imihlambi kutsi ikhicite bantfwana labasha betinyosi. Sitaputapu lesitiyile sisetjentiswa kunika kudla ngesikhatsi luju lolugciniwe ebhokisini luphansi. Kuyacwayiswa kucale kunikwa lokungaba lilitha lesitaputapu salokunongotelako. Loku kungaba ngulokwenele kwemalanga lambalwa.
Beka lesitaputapuu etreyini leligubhe kancane ngaphansi kwesivalo salelibhokisi bese ubeka tintsana tetjani, tinswati noma ematje kwentela kutsi letinyosi tikhone kufika kulesitaputapu lesinongotelako ngaphandle kwekungena noma ticwile.
Kunika Tinyosi – Imphuphu Lemtfubi
Imphuphu lemtfubi ilungele kunikwa ngebuningi bayo-lebamba titjalo endzaweni yinye yalelibhokisi kepha kushoda kungavela ekucaleni kwentfwasahlobbo. Tinyositeluju ticolela imphuphu lemtfubi letfwele iprotein lengetulu kwa 25%. Tintfo te mphuphu lemtfubi tifaka imbaliyelilanga (14%), eucalyptus (20%) ne Nhlaba ye davyana (28%). Imphuphu lemtfubi ye Canola inekufana ngekuphakama kwemaprotein ngetigaba.
Ngetikhatsi tebumatima, imphuphu lemtfubi ingaba sengetetelo ngekusebentisa lokumelele lemphuphu lemtfubi (tsenga etintfweni tekunika tinyosi) noma kumphuphu yemvelo. Imphuphu lemtfubi ingaphindze itfwale phindze itselele tifo tetinyosi ngakoke nawungetetela ngemphuphu yemvelo, cokelela imphuphu lesuka emhlambini locinile futsi lote tifo.
Dokotela Eric C. Mussen, we Nyuvesi yase California Davis, lese USA naye inconota kutsi tiphiwe umhidvo lophekiwe, lokumantana lokubita kancane lokufana nemphuphu lemtfubi ngekutfwala emanutrition. Kungadliwa komile nguletinyosi, kepha tikukhona kahle uma kunalokufana nebhata yemantongomane. Labancane labagcinatinyosi (labanemabhokisi lambalwa) bangahlanganisa kwekuvubela nesitaputapu sashukela lesingu 50%. Gocotela ephepheni le wax noma esikhwameni selipulasitiki kwentela kukugcina kumantana.
Umfuyi wase Paarl Nico Langenhoven utfole kutsi kutinika imphuphu lemtfubi lehlanganisiwe nga 5 kuya ku 10% weluju (lonikwa labantfwana ngekushesha lokudvute kulabantfwana) kusebenta kahle. Loku kwashiwo, sebentisa lamabhokisi aleluju hhayi loluju loluphuma ngaphandle kwelibhokisi njengoba kungaletsa tifo.
Translated by Phindile Malotana


text:
181Leli livi lelefika kuJeremiya liphuma kuSimakadze, litsi: 2“Yehlela endlini yembumbi, ngulapho-ke lapho ngitakunikela khona umlayeto wami.” 3Ngako-ke ngehlela endlini yembumbi, ngamkhandza enta umsebenti wakhe esondvweni. 4Kodvwa imbita labeyibumba ngelibumba yonakala etandleni takhe, ngako lombumbi wase ubumba lenye inhlobo yembita, kwaya ngekubona kwemehlo akhe kutsi ufuna ibe njani.
5Livi laSimakadze lase liyefika kimi, latsi: 6
Rom. 9:21
“Awu, wenandlu yaka-Israyeli, ngingete ngenta yini kini njengaloku kwenta lombumbi?” kusho Simakadze. “Njengelibumba etandleni tembumbi, ninjalo nani esandleni sami, ninendlu yaka-Israyeli. 7
31:28
Nome ngangusiphi sikhatsi nangimemetela kutsi sive nome umbuso utawuzushunwa, ubhidlitwe uze ubhubhe, 8
33:11
Jona 3:10
nangabe futsi leso sive lengisecwayisile siphendvuka ebubini baso, ngiyawube sengiyasiyekela, ngingabe ngisasehlisela leso sehlakalo lebesengisilungisele sona. 9Futsi-ke nangabe ngalesinye sikhatsi sengimemetela kutsi sive nome umbuso utakwakhiwa usime kahle, 10nase sibuye senta bubi emehlweni ami, sangete sangilalela mine, ngiyawube sengiyasiyekela ngingabe ngisasentela loko lokuhle lebesengikulungisele sona.
11
Jer. 7:3
25:5
35:15
“Manje-ke khuluma kulabantfu bakaJuda nakulabo labakhile eJerusalema, utsi: ‘Naku lokushiwo nguSimakadze, utsi: Bukani la, ngilungiselela kunehlisela inhlekelele, nginibumbele luzungu. Ngako-ke phendvukani etindleleni tenu letimbi, ngulowo nalowo wenu aphendvuke, nitigucule tindlela tenu netento tenu.’ 12
Jer. 2:25
44:16
Kodvwa bayawuphendvula batsi: ‘Akunamsebenti. Sitatichubekela ngemasu etfu, ngulowo nalowo wetfu utatichubekela ngenkhani yenhlitiyo yakhe lembi.’ ”
13
Hos. 6:10
Ngako-ke naku lokushiwo nguSimakadze, utsi:
“Butani kuletinye tive nitsi:
‘Ngubani lowake weva ngentfo lenje?’
Intfo leyesabeka kakhulu yentiwe
yiNtfombi lengu-Israyeli.
14Sitfwatfwa saseLebanoni sake sanyamalala yini
emawukeleni ayo langemadvwala?
Emanti awo lapholile,
latiyalu tawo tikhashane,
ake ema yini angete ageleta?NgesiHebheru lomusho awucondzakali
15
3:21
Noko sive sami singilahlile mine;
satfuncisa imphepho etithicweni letingenamsebenti,
letabakhubatelisa etindleleni tabo
nasemikhondvweni yakadzeni.
Tabahambisa ngetindlela letijubako
nangemigwaco lengakakhiwa kahle.
16
Live labo liyawusala likhala libhungane,
libe yintfo yekuba yinhlekisa;
bonkhe labendlulako bayawumangala
banikine tinhloko.
17
Njengemoya wasemphumalanga,
ngiyawubasakata embikwetitsa tabo;
ngiyawubafulatsela,
ngingabheki ngakubo,
ngelilanga lesehlakalo sabo.”
18
Mal. 2:7
Batsi: “Wotani sente lisu ngaJeremiya, ngobe imfundziso yemtsetfo lefundziswa baphristi ngeke ize iphele, naleteluleko tetihlakaniphi, nalelivi leliphuma kubaphrofethi. Ngako buyani simhlasele ngemagama etfu, singayinaki yonkhe lentfo layishoko.”
19Awu Simakadze, ngiyacela ungilalele!
Vani kutsi batsini, bahluphi bami!
20
Taga 17:13
Rom. 12:17
Kufanele yini kutsi lokuhle kukhokhelwe ngalokubi?
Noko bangimbele umgodzi.
Khumbula kutsi ngema embikwakho
ngabancengela kuwe kutsi ngincandze
lulaka lwakho kubo.
21
Ngako-ke nikela bantfwababo endlaleni,
banikele emandleni enkemba.
Yenta bafati babo bemukwe bantfwababo
babe bafelokati,
emadvodza abo akabulawe ngesifo lesibulalanako,
emajaha abo ajutjwe ngenkemba emphini.
22Akuvakale kukhala emakhaya abo,
ngesikhatsi nawutfumela bahlaseli kubo,
ngobe bangimbele umgodzi wekungigcumukisela,
bangibekele tingibe tekungigila.
23Awu Simakadze,
kodvwa wena uyawati onkhe lamasu abo labafuna
kungibulala ngawo.
Ungawatsetseleli lamacala abo,
futsi-ke ungacali utesule leto tono tabo embikwakho.
Abaketulwe embikwakho,
bavukele ngesikhatsi sentfukutselo yakho.


text:
51
Jak. 1:19
Caphela tinyatselo takho, nawuya endlini yaNkulunkulu. Ngobe kuncono kusondzela nekulalela kunekutsi unikele ngemhlatjelo wetilima, letingati kutsi ngekwenta loko tiyona.Kuletinye tincwadzi tekucala lelivesi lisekugcineni kwesahluko sesine
2
Ungasheshi ukhulume ngemlomo wakho,
ungabi nematata enhlitiyweni yakho
kutsi ukhulume nome yini kuNkulunkulu.
Nkulunkulu usezulwini,
wena usemhlabeni,
ngako emavi akho akabe mbalwa.
3
Dut. 23:21
Hla. 76:11
Njengobe liphupho likuhlasela nawuneminako leminyenti,
kanjalo nenkhulumo yesilima
ibonakala ngemavi lamanyenti.
4Nawenta sifungo kuNkulunkulu, ungacali wephute ekusifezeni. Akatijabuleli tilima; sifungo sakho sifeze. 5
Mal. 2:7
Kuncono kutsi ungasenti setsembiso kunekutsi usente ungabe usasifeza. 6Ungawuvumeli umlomo wakho kutsi ukuholele esonweni, bese ukhuluma engilosini yaNkulunkulu“engilosini yaNkulunkulu” nome “kumphristi waNkulunkulu” utsi: “Cha, loko ngikushito ngesiphosiso.” Kudzingeke ngani kutsi Nkulunkulu aze atfukutseliswe ngemavi akho nekutsi yonkhe imisebenti yakho ibe lite kuye? 7
Taga 22:8
Khol. 3:25
1 Thes. 4:6
Kwandza kwemaphupho nemavi lamanyenti kulite. Ngako wena yesaba Nkulunkulu.
8Nawubona lophuyile acindzetelwe endzaweni letsite, asemukwe emalungelo akhe nekwehlulelwa ngebucotfo, kungakumangalisi loko. Lowo nalowo lophetse unemuntfu longetulu kwakhe, kantsi nalowo longetulu kwakhe unemuntfu longetulu kwabo bonkhe. 9
27:16
Hla. 49:10
Shu. 4:8
Hag. 1:6
Inala yemhlaba itfolwa ngibo bonkhe bantfu; ngisho nenkhosi imbala nayo iyabuyelwa nguloko lokutfolakala emhlabatsini.NgesiHebheru lelivesi alicondzakali
10Umuntfu lotsandza imali akeneliseki ngayo;
nemuntfu lotsandza bunjinga lobukhulu
akeneliswa nguloko lakutfolile.
Nako loko kulite.
11Ngekwandza kwetimphahla,
nalabo labatisebentisako bayandza.
Pho, timsita ngani-ke lomnikati
ngaphandle kwekutsi atitsaphe ngemehlo?
12
Maye, butfongo besisebenti bumnandzi,
lite nome sidle kancane nome sidle sesutsa;
kodvwa inala yemuntfu lonjingile
ayimniki butfongo.
13Ngibone intfo lembi lelusizi lapha ngaphansi kwemtfunti welilanga:
Umcebo lobutselwe ndzawonye
bese usuka ulimata umnikati wawo,
14
27:19
Hla. 49:17
1 Thim. 6:7
nome-ke lomcebo bese ulahleka ngelishwa lelitsite,
nendvodzana yalomnikati ingasatfoli lutfo.
15Umuntfu uphuma angcunu esiswini senina,
kanjalo nome asahamba, uyawuhamba angcunu.
Kute layawukuphatsa ngesandla sakhe
kuko konkhe lakusebentele.
16Nako loko kuyimvisabuhlungu:
Kufika kwemuntfu kufanana nekuhamba kwakhe;
utfolani-ke umuntfu,
nangabe kantsi wonkhe
lomshikashika wakhe ungumoya nje?
17
Onkhe emalanga akhe udlela ebumnyameni,
ngekukhatsateka lolukhulu, nelusizi, nelulaka.
18
3:13
Ngase ngiyabona kutsi kuhle kutsi umuntfu adle, anatse, atijabulise ngayo yonkhe imisebenti yakhe layentako lapha ngaphansi kwemtfunti welilanga, atijabulise ngawo onkhe lawo malangana Nkulunkulu lamuphe wona kutsi awaphile ngaphansi kwemtfunti welilanga, ngobe loko kusabelo sakhe, 19ngetulu kwaloko kusipho saNkulunkulu kuye wonkhe umuntfu lamuphe bunjinga, nemcebo, nemandla, kutsi atijabulise ngako, asemukele leso sabelo sakhe, ajabule emsebentini wakhe. 20Ngobe akayikutikhumbula kakhulu tinsuku tekuphila kwakhe, ngobe phela Nkulunkulu umenta ahlale amatasatasa ngekujabula enhlitiyweni yakhe.


text:
Title: Live Litawutsini (2nd edition
Author: J.J. Ncongwane
Size: 210mm x 148mm, 222 pages
ISBN: 978-0-620-83311-0
Live Litawutsini − Yindzaba yelutsandvo nekwaliwa, yelitsemba nekucolelana. Yindzaba lotsi nawuyifundza, utibute kanengi kutsi kube bekungimi Tesuliwe Mabuza, mine bengitakwenta njani? Chubeka-ke mfundzi utivele tigigaba netigemegeme temphilo balingisi labakulendzaba labahlangabetana nato.
Angilidli-ke likumbe mfundzi kutsi ekugcineni kwalendzaba, kukhona nawe lotawuphuma uhlome ngako kuze ubukane netivunguvungu temphilo yalomhlaba. Ungakhohlwa kutsi konkhe lokwentako live likubukile njalo, litawukhuluma ngawe.
If you are looking for a copy of this book, you can contact the author and order from the links below:
Thank you for visiting New Voices xxx


text:
Mveli unikela ngemilente
Fakazile Armooh
Wiehan de Jager
Ekucaleni tilwane betingenayo imilente. Betihuma phasi emhlabatsini.
Bantfu kuphela lebebanemilente ngobe Mveli wabanika imilente.
Ngalelinye lilanga Mveli wancuma kupha tonkhe tilwane imilente. Wajikeleta lidolobha lonkhe amemetela ngembhobho. Bekafuna silwane ngasinye sikwati kuhamba njengemuntfu.
Tajabula tonkhe tilwane nativa kutsi titawuphiwa imilente. Silwane ngasinye besidzinga imilente kute sikwati kuhamba nekugijima. Tacula tantjikitisa imisila yato, tabhakutisa netimphiko ngenca yenjabulo.
Tilwane tahlangana tadzingidza bumatima bekuhuma phasi ngetisu,phela betihubuka tisu uma tikhasa. Imilente beyitatisita tikwati kuma futsi tibone le khashane njengebantfu.
Lwatsi nalufika lusuku, tonkhe tilwane talibhekisa emtini waMveli kuyokwamukela imilente. Kwevika tindlulamitsi, emabhubesi, tindlovu, bonogwaja, tingwenya netinyoni tonkhe tema emgceni tilindze kuphiwa imilente.
Silwane ngasinye satfola imilente lemine. Kwatsi inyoni ngayinye yatfola imilente lemibili.
Tilwane taba nemehluko setinemilente yato.Letinye tagidza ngenca yekujabula. Letinye betihamba tiwa ngenca yekuhluleka kusebentisa tinyawo.
Tajikeleta lidolobha, tibukisa ngetinyawo tato ebantfwini. Tonkhe tilwane tatsi, "Angete siphindze sihume ngetisu."
Silwane sekugcina emgceni kwaba lishongololo. "Kukhona yini lolandzelako?" kubuta Mveli. "Cha, ngimi wekugcina," kuphendvula lishongololo.
Mveli wacabanga, "Pho nangabe kungasekho muntfu, ngitayentani yonkhe lemilente lesele?" Mveli wanika lishongololo yonkhe imilente leyayisele.
Lishongololo lahamba lijabule kakhulu ngobe litfole imilente leminyenti. "Sengitawushesa kunabo bonkhe labanye," kucabanga lishongololo.
Emva kwekuhamba kwelishongololo, kwachamuka inyoka emtini waMveli. "Mveli, ngicela ungiphe imilente, ngimi ngedvwa longenayo," kusho inyoka itincengela.
"Seyiphelile yonkhe imilente. Wena bewukuphi nanginika letinye tilwane?" kubuta Mveli. "Ngilele kakhulu ngaselwa," kuphendvula inyoka.
Mveli wabuka indlu yonkhe, kodvwa bekute imilente lesele.
Mveli wachamuka wayilandvulela inyoka. Yayingasekho imilente lesele. Inyoka yahuma ngesisu ibuyela ekhaya ingenayo imilente.
Kusukela ngalelolanga inyoka yafundza sifundvo sekutsi ingalali kakhulu. Nanamuhla isalindzele lusuku leyotfola ngalo imilente.
You are free to download, copy, translate or adapt this story and use the illustrations as long as you attribute in the following way:
Mveli unikela ngemilente
Author - Mutugi Kamundi
Translation - Fakazile Armooh
Illustration - Wiehan de Jager
Language - Siswati
Level - First paragraphs
© African Storybook Initiative 2015
Creative Commons: Attribution 4.0
Source www.africanstorybook.org


text:
361
2 Khr. 32:1
Ngemnyaka weli-14 wekubusa kwenkhosi Hezekiya, kwesuka Senaheribi, inkhosi yase-Asiriya, wahlasela onkhe emadolobha latinqaba akaJuda, wawatfumba. 2
Inkhosi yase-Asiriya yase itfumela indvuna yayo lenkhulu yemphi kanye nalelikhulu libutfo lemphi lelesuka eLakhishi, laya enkhosini Hezekiya eJerusalema. Kwatsi lendvuna lenkhulu yemphi nayima ngasemseleni wesitiba lesisenhla, emgwacweni loya eNsimini yeMgezi Wetingubo,“eNsimini yeMgezi Wetingubo” ngulapho emadvodza abegezela khona tindvwangu letinsha 3
kwaphuma bo-Eliyakimu, umsa waHilkiya, indvuna yesigodlo, naShebna labengumabhalane, naJowa, umsa wa-Asafa, umbhalisi, baya kuyo.
4Indvuna lenkhulu yemphi yafike yakhuluma kubo, yatsi: “Tjelani Hezekiya, nitsi:
“ ‘Naku lokushiwo yinkhosi lenkhulu yase-Asiriya, itsi: Ulibeke kubani litsemba lakho? 5Utsi unemasu nemabutfo emphi lanemandla, kodvwa ukhuluma lite nje. Ngubani lona lowetsembele kuye, lokwenta kutsi ngaye ungivukele? 6
Buka la, nyalo wetsembele eGibhithe, kulolubhatu lwendvuku yemhlanga, lolugwaza sandla semuntfu lumlimate, nakatsi ubambelela kulo! Unjalo-ke Faro, inkhosi yaseGibhithe, kubo bonkhe labetsembela kuye. 7Nangabe utsi kimi: “Setsembele kuSimakadze Nkulunkulu wetfu,” akusiye yini lona Hezekiya ladzilita tindzawo takhe letiphakeme tekukhontela nemalati akhe, atsi kubakaJuda nebaseJerusalema: “Kufanele nikhonte embikwanali lilati leliseJerusalema”?
8“ ‘Buya-ke nyalo, wente sivumelwane nemphatsi wami, inkhosi yase-Asiriya: Ngitakunika emahhashi lati-2 000, nawungaba nebantfu labangawagibela. 9Ungayeyisa yini yona yinye nje kuto tonkhe tindvuna letincane temphatsi wami, nome ngabe wetsembele eGibhithe ngetincola temphi kanye nebagibeli bemahhashi? 10Ngetulu kwaloko nje, kantsi lapha ngitele kutawuhlasela nekubhubhisa lelive ngaphandle kwaSimakadze yini? Simakadze nguye cobo lwakhe longitjele kutsi angishuce ngite kulelive ngitelibhubhisa.’ ”
11Bo-Eliyakimu, naShebna, naJowa bakhuluma kulendvuna lenkhulu, batsi: “Sicela umane ukhulume ngesiSiriya etincekwini takho, ngobe ngulona lulwimi lesiluvako. Ungakhulumi natsi ngesiHebheru kuva bonkhe labantfu labalapha etulu elubondzeni.”
12Kodvwa lendvuna lenkhulu yemphi yaphendvula, yatsi: “Kantsi inkhosi yami beyingitfume kini nalenkhosi yenu nodvwa yini kutsi ngitewukhuluma lamagama? Beyingakangitfumi yini nakubo labantfu labalapha etulu elubondzeni, nabo labanjengani, labatawudla emangcoliso abo, baphindze banatse nemichamo yabo?”
13Lendvuna lenkhulu yemphi yase iyasukuma yamemeta ngesiHebheru, yatsi: “Lalelani emavi enkhosi lenkhulu, inkhosi yase-Asiriya! 14Naku lokushiwo yinkhosi, itsi: ‘Ningacali niyengwe nguHezekiya. Angeke akhone kunikhulula! 15
Ningavumi kutsi Hezekiya aniyenge netsembele kuSimakadze, nakatsi: “Simakadze utasephula ngempela, lelidolobha lingeke linikelwe esandleni senkhosi yase-Asiriya.” ’
16“Inkhosi yase-Asiriya itsi: ‘Ningamlaleli Hezekiya, yentani sivumelwane nami, niphume nite kimi, nguleyo naleyo ndvodza-ke iyawube seyitidlela kahle esivinini sayo, nasemkhiwaneni wayo, inatse nemanti laphuma emtfonjeni wayo, 17ngize ngifike nginitsatse nginimikise eveni lelifanana nelenu, live lelinalokutinhlavu, nalelineliwayini lelisha, live lesinkhwa neletivini.’
18
37:12
“Ningavumi kutsi Hezekiya anedukise, nakatsi: ‘Simakadze utasikhulula.’ Ukhona yini nkulunkulu wanome ngusiphi sive lowake wakhulula live lakhe esandleni senkhosi yase-Asiriya? 19Baphi nje bonkulunkulu baseHamathi, nebase-Aphadi? Baphi bonkulunkulu baseSefavayimu? Bayisindzisile yini iSamariya esandleni sami? 20Ngumuphi kubo bonkhe labonkulunkulu balamave lowake wakhona kusindzisa live lakhe esandleni sami? Simakadze-ke yena angayisindzisa kanjani iJerusalema esandleni sami?”
21Kodvwa labantfu babindza nje bambuka bangete basho lutfo, ngobe inkhosi yayibadvonse ngendlebe yatsi: “Ningacali nimphendvule.”
22Bo-Eliyakimu, umsa waHilkiya, labeyindvuna yesigodlo, naShebna, labengumabhalane, kanye naJowa, umsa wa-Asafa, labengulobhalisako, bahamba bayawubikela Hezekiya sebadzabule tingubo tabo, bafike bamtjela konkhe lokwakushiwo yindvuna lenkhulu yemphi yase-Asiriya.


text:
31
“Nangabe indvodza ilahla umkayo,
bese lomfati wendza kulenye indvodza,
lendvodza ingabuyela yini kulomfati?
Utsi kepha lelive lingete langcola lonkhe?
Kodvwa utiphatsise kwengwababane
ngekuphinga nemadvodza lamanyenti;
manje sewungabuyela njani kimi?” kusho Simakadze.
2
“Phakamisela emehlo akho etulu
eticongweni letingenalutfo, ubone.
Ikhona yini indzawo lapho bangazange sebakulale khona?
Njengalondzindzako“njengalondzindzako” nome “njengeli-Arabu” ehlane,
wahlala eceleni kwemgwaco ulindzele tiphingi.
Ulingcolisile lelive
ngebugwadla bakho nangekukhohlakala kwakho.
3
Hez. 3:7
Ngako-ke imvula yabanjwa langete lana,
kwabate nembodlisamahlanga.
Noko waba nelibunti lelomile lebugwababane,
wangete wadliwa nangemahloni ngaloko.
4Akusiwe yini lotsandza kungibita ngekutsi:
‘Babe wami, mngani wami kwasebusheni bami?
5
Utangitfukutselela kokuphela yini?
Lulaka lwakho lutawuchubeka kuze kube phakadze yini?’
Ukhuluma kanjalo-ke,
kodvwa ube wenta konkhe lokubi longakwenta.”
6
Jer. 2:20
Ngesikhatsi kusabusa inkhosi Josaya, Simakadze wakhuluma kimi, watsi: “Ukubonile yini lokwentiwe ngu-Israyeli longaketsembeki?
“Wenyukele etulu kuwo onkhe emagcuma laphakeme, waya nangaphansi kwato tonkhe tihlahla letendlala emagala ato, waphingela khona lapho. 7
32:2
Bengicabanga ngitsi emvakwekwenta konkhe loko, nakanjani utawubuyela kimi, kodvwa akakwenti loko, ngisho nadzadzewabo longaketsembeki, Juda, ukubonile loko. 8
2 Khos. 17:18
Ngamnika Israyeli longaketsembeki sitifiketi sesehlukaniso, ngamcosha ngenca yako konkhe loko kuphinga kwakhe. Noko ngakubona loko kungetsembeki kwadzadzewabo longuJuda kutsi akesabi; naye waphindze waphuma wayawuphinga. 9Njengobe bugwadla ba-Israyeli abusho lutfo kuye, walingcolisa live, waphinga netithico letingematje naletitigodvo. 10Ngetulu kwako konkhe loko, dzadzewabo longetsembeki, Juda, akazange abuyele kimi ngayo yonkhe inhlitiyo yakhe, kodvwa kwaba ngekutentisa nje,” kusho Simakadze.
11
23:11
Simakadze wakhuluma kimi, watsi: “Israyeli longaketsembeki ulunge kakhulu kunaJuda longaketsembeki. 12
145:8
Hamba, umemetele lombiko ngasenyakatfo utsi:
“ ‘Buya Israyeli longaketsembeki,’ kusho Simakadze.
‘Ngingeke ngisaphindza ngikuswacele,
ngobe nginemusa,’ kusho Simakadze.
‘Ngingeke ngisakutfukutselela siphelane.
13
Taga 28:13
Intfo-nje, vuma licala lakho
lekutsi umhlubukile Simakadze Nkulunkulu wakho,
usakate kutsandza kwakho kubonkulunkulu betive
ngaphansi kwato tonkhe tihlahla letendlala emagala ato,
wangete wangilalela mine,’ ” kusho Simakadze.
14“Buyani, nine bantfu labangaketsembeki,” kusho Simakadze, “ngobe mine ngiyindvodza yenu. Ngiyawukhetsa munye wenu kuwo onkhe emadolobha enu, ngikhetse babili kuto tonkhe tinsendvo tenu, bese nginimikisa eSiyoni.
15
Hez. 34:23
“Ngiyawube sengininika belusi benhlitiyo yami, labayakunihola ngelwati nangekucondza. 16
Ngalawo malanga nase nandzile naba banyenti kakhulu eveni,” kusho Simakadze, “bantfu bangeke basasho batsi: ‘Libhokisi lesivumelwane saSimakadze.’ Kungeke kusangena ngisho nasetingcondvweni tabo, futsi kungeke kukhunjulwe kugejeke, futsi kungeke kuphindze kwenteke. 17
Mik. 4:1
Ngalawo malanga iJerusalema bayawuyibita ngekutsi Sihlalo Sebukhosi SaSimakadze, tonkhe tive tiyawubutsana eJerusalema, tiyewuhlonipha Libito laSimakadze. Bangeke basayilandzela inkhani yetinhlitiyo tabo letimbi. 18Kulawo malanga indlu yakaJuda iyawutihlanganisa nendlu yaka-Israyeli, bete kanyekanye baphuma eveni lelingasenyakatfo, batewungena eveni lengalipha boyisemkhulu kutsi libe lifa labo.”
19“Mine cobo lwami, ngatsi:
‘Bengingajabula kanjani
kuniphatsisa kwemadvodzana ami,
ngininike live lelifanelekile kakhulu,
lifa lelihle kakhulu kwendlula tonkhe letinye tive.’
Bengicabanga ngitsi nitangibita, nitsi kimi: ‘Babe,’
ningajiki ekulandzeleni mine.
20Kodvwa njengemfati longaketsembeki endvodzeni yakhe,
kanjalo, wenandlu yaka-Israyeli, awuketsembeki kimi,”
kusho Simakadze.
21
Kuvakala sililo etindzaweni letiphakeme
letingamili lutfo,
yebo, kukhala nekuncenga kwesive saka-Israyeli,
ngobe siphambukise tindlela taso,
samkhohlwa Simakadze Nkulunkulu waso.
22“Ncandzekani sive lesingaketsembeki,
ngiyawunelapha kulokuhlubuka kwenu.”
“Yebo, siyakuta kuwe,
ngobe wena unguSimakadze Nkulunkulu wetfu.
23
68:19
121:1
Impela, kukhonta kwetfu tithico,
yebo, kuyaluka emagcumeni
nasetintsabeni kutiyenga nje.
Impela insindziso yaka-Israyeli
ikuSimakadze Nkulunkulu wetfu.
24Kusukela ebusheni betfu bonkulunkulu labangemahlazo
badle titselo tetitfukutfuku tabokhokho betfu,
lekungimihlambi yabo yetimvu neyetimbuti
nemihlambi yabo yetinkhomo,
yebo, emadvodzana abo nemadvodzakati abo.
25
Asilale phansi ngenca yelihlazo letfu,
sidliwe ngemahloni.
Sonile kuSimakadze Nkulunkulu wetfu,
yebo, tsine kanye nabobabe betfu;
kusukela ebusheni betfu kuze kube ngulamuhla,
asikamlaleli Simakadze Nkulunkulu wetfu.”


text:
Lesser Bushbaby
Tingalo tato letisesandleni timiswe kwaletetfu tsine bantfu, nangendlela lutwane lwesibili enyaweni lelimise ngayo njenge lugalo lendlu lencane. Leligalo lelikhombile lisetjentiswa nakuhwaywa boya lobusenhloko kanye nasentsanyeni bese lisebenta kuhlobisa tindlbe. Letingalo netintwane tisendzaweni lelingene lecinile lebambako nakugitjelwa tihlahla nasetindzaweni letishelelako. Lomuno wekukhomba mufishane kunaleleminye iminwe yesandla loku kwenta kutsi itokhona kubambelela emacembe lamadze. Le Mohol, noma le Lesser Galago yala Ningizimu Afrika ichazeka ngalelitinyo layo lengatsi likamo.
Letikhumba taleti tilwane tisansundvu sa mphunga kuya ku nsundvu lolula. Noma kunjalo, letindzawo letiseceleni kanye nendzawo lengasetinyaweni tihlala tiba nelibala lelimtfubi. Kunemabala emkhatsini wemehlo kanjalo nendingilizi lemnyamana ngakulinye liso.
Kudla Kwato
Tilwanyana nemagcolo esihlahla, tiyawakhotsa kanye nemanti emvula lahlala etindzaweni letivulekile.
Kwentiwa/Kwakhiwa
Njengenjwayelo batala emaphahla ngambili kungakafiki tikhatsi temvula, letilandzelwa sikhatsi sesibili sato sekuhlanganiswa. Ngaphambili kwekufika kwesikhatsi sesomiso kusuke sekutelwe emaphahla lamanye lamabili. Timitsa sikhatsi lesingemakhulu nemashumi lamabili nesihlanu semalanga. I Bushbaby yesifazane ingahlangana newesilisa lasitfupha nasekufike sikhatsi sayo sekuhlanganiswa. Ema Bushbaby esifazane abeka bantfwababo etilulwini nakayo tingela kudla, abasusa engotini ngekuhamba nabo abatfwele ngemilomo. Besilisa bababeka libala ngekutsi bachamele besifazane.
Kutiphatsa Kwato
Le lesser bushbaby leyatiwa betesayensi ngekutsi ngu Galago moholi, ngulencane, letsandza kudlaladlala etihlahleni ngetikhatsi takusihlwa. Ayakwati kuzuba asuke kusinye sihlahla aye kulesinye. Ngaletinye tikhatsi utitfola tihambahamba phansi emhlabatsini, umatihamba ngaletinyawo tato letingasemuva noma ngato totine. Ngaphandle kwalamadzala ema bushbaby labalekela kucondzana nalamanye ahlala endzaweni yawo odvwa, kukhululeka kwawo kufanana nema bushbaby lanemusila locinile. Lamadzala ema bushbaby avama kutingela odvwa, kepha bangani bayahlangana ebusuku bacoce, phindze bayahlangana ngetikhatsi tasemini ngemacembu abo lasitfupha bangakayi kuyolala.
Leti tilwane tinetindlela letilishumi nesiphohlongo letehlukene tekukhala, tihambisana nesimo letikiso ngaleso sikhatsi. Loku kucondzene nemacembu lamatsatfu lasebentako, lawo lakhululekile, lawo laneluchweba, lawo lahlala ativikela kanye nalawo latsandza kumemetela. Lena yindlela yawo yekuchumana nakabikelana nakukhona lokubi noma nakabona sitsa sawo. Emehlo ebushbaby akasuki noma akanyakati, manje ke inhloko nguyona isetjentiswa nakufunwa tilwane. Tinendlela yekuva lenkhulu, netindlebe tawo tinetindlela letinengi letibamba ngato, lokwenta kutsi tikhone kutive umsindvo kahle. Kuva kwato ngulokukahle ngoba tikhona kuva nekunyatsela kwesahhukulu.
Kunyakata kwato kuyashesha, futsi tingabamba tintsetse nemavivane emoyeni tibe tisebentise tinyawo tangaphambili, tibe tibambelele esihlahleni ngetinyawo tato tasemuva. Kanjalo nasebusuku, le Lesser Bushbaby iyanaka ngendlela letiveta ngayo, kutihlobisa kucala kungukhani tiyovela natiyotingela ngetikhatsi tasebusuku.
Indzawo Letihlala Kuyo
Ngaphandle kwetindzawo letatiwako icolela kuhlala etindzaweni letinetihlahla, emahlatsi langasemifuleni nase celeni kwemahlatsi. Ngalokutsite nje, tiseceleni kwemfula we Limpopo River emkhatsini wetindzawo letikhomba kuhlangana kwe Marico ne Notwani Rivers. Ngekuba tilwane tase Ningizimu Afrika, tiyakhona kumukela lizinga lanobe ngusiphi simo selitulu.
Lapho Titfolakala Khona
Tingatfolakala emaveni lafaka iNamibia, Botswana, Zimbabwe, Mocambique, South Africa kanye neSwaziland.
Tilwane Letitingela Letinye
Titingelwa tilwane letitahhukulu, titsatfwa tinyoka, emakati esiganga netilwane letimise kwemakati. Lokuyingoti kakhulu kuma lesser bushbaby ngumlilo. Letitilwane atinawo emandla ekuhamba sigaba lesidze futsi angatikhatsa asenkingeni uma umlilo uvelela ngasetindzaweni tato njengobe loko kungenta kungabulala indzawo letitfola kuyo kudla. Loku kungabalusito loluchazako kutsi yini titfolakale etindzaweni letimantana futsi letinetjani lobufisha, ngoba ngiyo indlela letivikeleke ngayo emlilweni.
Emaciniso Lachazako
Imibuso leminengi yala Afrika inenkholelo letsite ngaletitilwane – indlela lehlekangayo, umsindvo wato lofananiswa newenyoka lenkhulu lenenhloko lenetimphiko, legcoke imibala yemishi wenkosazana, lebulala bachamuki ngekubaluma etinhloko tabo.


text:
41
Inkhosi Nebukhadnezari yatfumela nankhu umlayeto kubantfu, netive, nebantfu bato tonkhe tilwimi emhlabeni wonkhe, jikelele, watsi:
“Philani nonkhe bekunene!
2Ngiyajabula kutsi nginitjele
ngaletibonakaliso letimangalisako
netimangaliso latentele mine,
Nkulunkulu Longetulu Kwako Konkhe.
3
Dan. 6:27
7:14
“Maye, tikhulu tibonakaliso takhe,
maye, tinemandla timangaliso takhe!
Umbuso wakhe ngumbuso waphakadze;
bukhosi bakhe buyawuhlala bukhona
titukulwane ngetitukulwane.
4“Mine, Nebukhadnezari, ngangisekhaya esigodlweni sami, ngenelisekile, futsi ngiphumelela etintfweni tonkhe. 5Ngabhudza liphupho lelangenta ngesaba kakhulu. Ngatsi ngisalele embhedzeni wami, imicabango nemibono leyabonakala engcondvweni yami kwangetfusa. 6Ngako ngayala kutsi tonkhe tati taseBhabhulona tite lapha embikwami, titengichazela leliphupho lami. 7Kwatsi kube tangoma, nebatsebuli, nabosonkhanyeti,“bosonkhanyeti” nome “emaKhaledi” netinyanga befike, ngabalandzisa ngaleliphupho, kodvwa behluleka kungichazela lona. 8
5:11,14
Ekugcineni kwefika Danyela, wema embikwami, ngabe sengimlandzisa ngaleliphupho lami. Ubitwa ngekutsi Bhelteshasari, lekulibito lankulunkulu wami; umoya wabonkulunkulu labangcwele“wabonkulunkulu labangcwele” nome “waNkulunkulu Longcwele” ukuye.
9
“Ngakhuluma kuye, ngatsi: Bhelteshasari, mholi wetangoma, ngiyati kutsi umoya wabonkulunkulu labangcwele“wabonkulunkulu labangcwele” nome “waNkulunkulu Longcwele” ukuwe, kute imfihlakalo lelukhuni kakhulu kuwe. Nali liphupho lami, ase ungichazele lona. 10
Lena ngimibono lengayibona ngesikhatsi ngisalele embhedzeni wami: Ngatsi ngiyabuka, ngabona embikwami kume sihlahla, sisekhatsi nelive. Budze baso babesabeka. 11Lesihlahla sakhula saba sikhulu, sacina futsi, sihloko saso saze satsintsa sibhakabhaka, sasibonakala emhlabeni wonkhe jikelele. 12
31:6
Emacembe aso abemahle netitselo taso titinyenti, lapha kuso bekunekudla kwabo bonkhe. Ngaphansi kwaso tilwane tesiganga tatfola umtfunti wekuphumula, netinyoni tasemoyeni takhela tidleke tato emagaleni aso; tonkhe tidalwa tondliwa kuso.
13“Kulemibono lengayibona ngisalele embhedzeni wami, ngatsi ngiyabuka, ngabona embikwami sitfunywa“sitfunywa” nome “umlindzi” nakumavesi 17,23 lesingcwele, sehla siphuma ezulwini. 14Samemeta ngelivi lelikhulu, satsi: ‘Sijube leso sihlahla, ucote emagala aso; phundla emacembe aso, usakate titselo taso. Tilwane letingaphansi kwaso atibaleke, netinyoni letisemagaleni aso tindize tisuke kuso. 15Kodvwa siphunti saso netimphandze taso kuboshwe ngensimbi nangelitfusi kusale emhlabatsini, etjanini besiganga.
“ ‘Lomuntfu akanetfwe ngematolo asezulwini, futsi akaphile netilwane, ahlale emkhatsini walokumila emhlabeni. 16Ingcondvo yakhe ayigucuke ekubeni yemuntfu, yena anikwe ingcondvo yetilwane kuze tikhatsi letisikhombisa“tikhatsi letisikhombisa” nome “iminyaka lesikhombisa” nakumavesi 23,25,32 tendlule kuye.
17
1 Khos. 22:19
Jobe 1:6
Dan. 2:21
5:21
Luk. 1:52
“ ‘Sincumo simenyetelwa titfunywa; labangcwele bamemetela sigwebo, kuze kutsi labaphilako bati kutsi Longetulu Kwako Konkhe wengamele yonkhe imibuso yebantfu, futsi uyinika nome ngubani latsandza kumupha yona, bese ubeka etikwayo labo labatfobeke kakhulu kunabo bonkhe bantfu.’
18“Ngilo leli-ke liphupho lengilibhudzile, mine Nebukhadnezari. Manje-ke, Bhelteshasari, ngitjele kutsi lisho kutsini, ngobe kute nome munye wetati letilapha embusweni wami longangichazela lona. Kodvwa wena ungangichazela, ngobe umoya wabonkulunkulu labangcwele“wabonkulunkulu labangcwele” nome “waNkulunkulu Longcwele” ukuwe.”
19Ngako Danyela, labebitwa ngekutsi nguBhelteshasari, wadideka kakhulu kwesikhashana, imicabango yakhe yametfusa. Ngako inkhosi yakhuluma kuye, yatsi: “Bhelteshasari, ungavumi likwetfuse leliphupho kanye nenchazelo yalo.”
Bhelteshasari waphendvula, watsi: “Nkhosi yami, kube mane leliphupho belicondzene netitsa takho nenchazelo yalo icondzene nalabo labemelene nawe! 20Lesihlahla losibonile, lesikhule sabuye sacina, nesihloko saso sitsintsa sibhakabhaka, sibonakala emhlabeni wonkhe, 21sinemacembe lamahle netitselo letinyenti, sinekudla kwabo bonkhe, singumtfunti wekuhlala tilwane tesiganga, sinetidleke emagaleni aso kutsi kutekwakhela tinyoni tasemoyeni, 22
nguwe lesihlahla, nkhosi yeluhlanga! Ube mkhulu, waba nemandla, bukhulu bakho bukhule baze befikela etulu esibhakabhakeni, nembuso wakho wenaba waze wefika etindzaweni letikhashane emhlabeni.
23“Wena, nkhosi, ubone sitfunywa, lesingcwele, sehla siphuma ezulwini, sitsi: ‘Sijube leso sihlahla usibhubhise, kodvwa ushiye siphunti saso, siboshwe ngensimbi nangelitfusi etjanini besiganga, timphandze taso tisesele phansi emhlabatsini. Lomuntfu akanetfwe ngematolo asezulwini; akahlale njengetilwane tesiganga, kuze kwendlule tikhatsi letisikhombisa ngakuye.’
24“Nansi-ke inchazelo yaleliphupho, wena waphakathi, loku simisomtsetfo lesikhishwe nguLongetulu Kwako Konkhe samelana ngco nenkhosi yami. 25
Dan. 5:21
Utawucoshwa emkhatsini webantfu, uhlale netilwane tesiganga; utawudla tjani njengetinkhomo, unetfwe ngematolo asezulwini. Kutakwendlula tikhatsi letisikhombisa kuwe, uze uvume kutsi Longetulu Kwako Konkhe wengamele imibuso yonkhe yebantfu, uyinika nome ngubani lowo latsandza kumupha yona. 26Lomyalo wekushiya siphunti sesihlahla netimphandze taso kusho kutsi lombuso wakho uyawubuyiselwa kuwe, wena nase uvume kutsi Lizulu ngilo lelibusako. 27
Ngako-ke, wena waphakathi, asemukeleke kuwe leseluleko sami: Yekela tono takho, wente lokulungile, uyekele nekukhohlakala kwakho, ngekutsi ube nemusa kulabo labacindzetelwe. Kungenteka kutsi kuchubeka kahle kwakho nekuphumelela kwakho kuchubekele embili.”
28Konkhe loku kwayehlela inkhosi Nebukhadnezari. 29Emvakwetinyanga letili-12, yatsi inkhosi isahambahamba etulu eluphahleni lwesigodlo sayo saseBhabhulona, 30yatsi: “Lena akusiyo yini iBhabhulona lenkhulu lengiyakhile yaba sigodlo sekuhlala inkhosi, ngemandla ami lamakhulu ngayakhela ludvumo lwebukhosi bami?”
31Emavi abesesemlonyeni wayo, nayiva livi liphuma ezulwini, litsi: “Naku lese kumiselwe wena, nkhosi Nebukhadnezari: Emandla ebukhosi bakho asatsetfwe kuwe. 32Wena sewutawukhishwa emkhatsini webantfu, uyewuhlala emkhatsini wetilwane tesiganga; utawudla tjani njengetinkhomo. Kutakwendlula tikhatsi letisikhombisa kuwe, uze uvume kutsi Longetulu Kwako Konkhe wengamele yonkhe imibuso yebantfu, nekutsi uyinika nome ngubani umuntfu latsandza kumupha yona.”
33Ngekushesha nje loko lokwakukhulunyiwe ngaNebukhadnezari kwagcwaliseka. Wakhishwa emkhatsini webantfu, wadla tjani njengetinkhomo. Umtimba wakhe wanetfwa ngematolo asezulwini, tadzimate tinwele takhe takhula taba ngangetinsiba telusweti, netingalo takhe tafanana netingalo tenyoni.
34
“Ekugcineni kwaleso sikhatsi mine, Nebukhadnezari, ngaphakamisela emehlo ami ngabheka ngasezulwini, kukhanyelwa kwengcondvo yami kwabuyiselwa kimi. Ngabe sengidvumisa Longetulu Kwako Konkhe. Ngamhlonipha ngamdvumisa lowo lophila kuze kube phakadze.
“Umbuso wakhe ungumbuso waphakadze;
bukhosi bakhe buyawuhlala bumile
titukulwane ngetitukulwane.
35
Isa. 24:21
40:17
43:13
Tonkhe tive temhlaba titsatfwa njengelite.
Wenta njengobe yena atsandza
kuwo emandla asezulwini nakuto tive temhlaba.
Kute namunye longavimbela sandla sakhe,
nome atsi kuye: ‘Sewenteni?’
36“Ngasona leso sikhatsi lekwabuyiselwa ngaso kusanguluka kwengcondvo yami, kuhlonishwa kwami neludvumo lwami kwabuyiselwa kimi, kwaba ludvumo lwembuso wami. Beluleki bami netikhulu tami bangifunisisa bangibuyisela esihlalweni sami sebukhosi, ngaba ngulomkhulu kakhulu kwendlula kucala. 37
1 Phet. 5:5
Manje, mine Nebukhadnezari, ngibabata ngiphakamise ngekudvumisa iNkhosi yelizulu, ngobe konkhe lekwentako kulungile, nato tonkhe tindlela tayo tiphelele ngekulunga. Labo labahamba ngekutigcabha, uyakwati kubatfobisa.”


text:
211
66:22
2 Phet. 3:13
Semb. 20:11
Ngase ngibona lizulu lelisha nemhlaba lomusha; ngobe lizulu lekucala nemhlaba wekucala bese kwendlulile, nelwandle lungasekho. 2
61:10
Gal. 4:26
Heb. 11:10
12:22
Semb. 3:12
19:7
Ngabona likhaya lelingcwele, iJerusalema Lensha, lehla liphuma ezulwini kuNkulunkulu, lilungiswe kahle lahlotjiswa njengamakoti ahlobele kuyawuhlangabeta umyeni wakhe emshadweni. 3
Hez. 37:27
Ngeva livi liphuma esihlalweni sebukhosi limemeta kakhulu litsi: “Nalo likhaya laNkulunkulu likubantfu. Nkulunkulu utawuhlala emkhatsini wabo, bona babe bantfu bakhe. Nkulunkulu cobo lwakhe uyawuhlala nabo, abe nguNkulunkulu wabo. 4
35:10
65:19
1 Khor. 15:26,54
Semb. 7:17
Uyakwesula tonkhe tinyembeti emehlweni abo, sekuyawubate kufa, nekulila, nekukhala, nebuhlungu, ngobe kwakucala sekwendlulile.”
5
2 Khor. 5:17
Lona bekahleti esihlalweni sebukhosi watsi: “Konkhe sengikwenta kube kusha.” Wachubeka watsi: “Kubhale loku lengikukhulumako, ngobe kungemavi letsembekile nalacinisile.” 6
44:6
55:1
Joh. 7:37
Semb. 19:8,17
22:17
Wase utsi kimi: “Sekwentekile. Mine ngingu-Alfa na-Omega, sicalo nesiphetfo. Lowo lowomile ngiyawumnika lilungelo lekunatsa mahhala emtfonjeni wemanti ekuphila. 7
Hla. 89:26-27
Jer. 31:33
Lowo loncobako uyawudla lifa lato tonkhe letintfo: Mine ngiyawuba nguNkulunkulu wakhe, yena abe yindvodzana yami. 8
Gal. 5:21
Ef. 5:5
Semb. 19:20
20:14
22:15
Kodvwa sabelo semagwala, nalabangakholwa, nalabanengekako, nebabulali, netingwadla, netiphingi, nebatsakatsi, nalabakhonta tithico, nalabacala emanga, kuyawuba lichibi lelivutsa umlilo nesibabule; loku kufa kwesibili.”
9
17:1
19:7
Lenye yaletingilosi letisikhombisa letatiphetse titja letatigcwele tinhlupheko tekugcina letisikhombisa yeta kimi, yafike yatsi: “Kota, ngitekukhombisa makoti, umkaWundlu.” 10
Yangitsatsa ngikuMoya, yangibeka esicongweni sentsaba lephakeme kakhulu. Yangikhombisa likhaya lelingcwele, iJerusalema Lensha, lehla, liphuma kuNkulunkulu ezulwini. 11
Lalinenkhatimulo yaNkulunkulu. Kukhanya kwalo kwakumengetela njengelitje leliligugu nalelidule kakhulu; lalinjengejasiphi lecwebetelako. 12
Belinelubondza loludze loluphakeme kakhulu, lunemasango lali-12. Kulamasango bekunetingilosi letili-12. Bekubhalwe kuwo emabito etive letili-12, emadvodzana a-Israyeli. 13Bekunemasango lamatsatfu ngasemphumalanga, nangasenyakatfo amatsatfu, nangaseningizimu amatsatfu, nangasenshonalanga amatsatfu. 14
Ef. 2:20
Lolubondza lwalelikhaya lwalunetisekelo tematje lali-12; etikwawo bekubhalwe emabito lali-12 ebaphostoli beliWundlu. 15
Zak. 2:1
Lengilosi lebeyikhuluma nami beyiphetse indvuku yegolide yekukala lelikhaya, nemasango alo kanye nelubondza lwalo. 16Lelikhaya belinetinhlendlo letine letilinganako; budze balo bebulingana nebubanti balo. Yase ilikala ngalendvuku-ke lelikhaya: Laba ngemastadiyu lati-12 000. Budze nebubanti nekuphakama kwalo bekulingana. 17Yase ikala lubondza lwalo, lona-ke lwaba tinyatselo letili-144 kuphakama kwalo, isebentisa leso silinganiso lesivamile. 18
Lolubondza lwalwakhiwe ngejasiphi, likhaya lalakhiwe ngegolide, kucweba kwalo bekunjengekwengilazi. 19Tisekelo talolubondza lwalelikhaya betihlotjiswe ngematje laligugu nalatinhlobonhlobo: Litje lesisekelo sekucala bekuyijasiphi, lesibili kuyisafire, lesitsatfu kuyikhalkedoni, lesine kuyisimaragidu, 20lesihlanu kuyisadoniksi, lesitfupha kuyisadiyusi, lesikhombisa kuyikhrisolithe, lesiphohlongo kuyibherili, lemfica kuyithophazi, lelishumi kuyikhrisophrasi, leli-11 kuyihiyakinte, leli-12 kuyi-amethiste. 21Lamasango lali-12 bekungemapharele lali-12; lelo nalelo sango lalakhiwe ngelipharele linye. Umgwaco walelo khaya bewuyigolide lecwebile lenjengengilazi lekubonakala ngale kwayo.
22Angizange ngilibone lithempeli kulelo khaya, ngobe iNkhosi Nkulunkulu, Somandla, neliWundlu bekungulona lithempeli lalo. 23
60:19-20
Semb. 22:5
Lelo khaya alilidzingi lilanga nenyanga, kutsi kulikhanyisele, ngobe inkhatimulo yaNkulunkulu iyalikhanyisela, nesibane salo liWundlu. 24
Isa. 60:3
Tive tiyawuhamba ekukhanyeni kwalo, nemakhosi emhlaba ayakwetfula kulo emagugu ebukhosi bawo. 25
Emasango alo ayawuhlala avuliwe sonkhe sikhatsi, ngobe sekuyawubate busuku. 26
Tive tiyawuletsa kulo emagugu ato nebukhosi bato. 27
52:1
Hez. 44:9
Semb. 3:5
13:8
20:12
22:15
Kute lokungcolile lokuyawungena kulo, ngisho nalowenta lokubi nalonemacebo angeke angene kulo; kodvwa kuyawungena kuphela labo emabito abo labhaliwe encwadzini yekuphila yeliWundlu.


text:
241Simakadze wakhuluma kuMosi, watsi: “Yenyuka, ukhuphukele kuSimakadze, wena, na-Aroni, naNadabi, na-Abihu kanye nebaholi bema-Israyeli labangema-70 nikhotsame nikhonte nisesekhashane. 2Wena-ke Mosi, ubosondzela kuSimakadze, kodvwa laba labanye bangacali basondzele kimi. Bantfu kufanele bangenyuki nawe.”
3
Dut. 5:27
Mosi wahamba wafike wabatjela yonkhe imiyalo nemitsetfo yaSimakadze. Bonkhe bantfu baphendvula kanyekanye batsi: “Onkhe emavi lawakhulumile Simakadze siyakuwenta.” 4Mosi wawabhala phansi onkhe emavi aSimakadze. Wavuka ekuseni ngeluvivi wakha lilati phansi kwentsaba, ngematje lali-12, labemele tive tema-Israyeli. 5Watfuma emajaha etive tema-Israyeli, anikela iminikelo yekushiswa, ngemihlatjelo ngetinkunzana taba ngiminikelo yekuthula kuSimakadze. 6Mosi watsatsa incenye yalengati wayifaka emigezelweni, lenye yayo wayinyenyeta etikwelilati. 7Wase utsatsa incwadzi yesivumelwane, wayifundza, bonkhe bantfu balalela, bakhuluma batsi: “Konkhe lokushiwo nguSimakadze siyawukwenta sikulalele.”
8
1 Khor. 11:25
Heb. 9:19
1 Phet. 1:2
Mosi wase utsatsa lengati leyayisemigezelweni wanyenyeta ngayo labantfu, akhuluma atsi: “Lena yingati yesivumelwane Simakadze lasente nani macondzana nalamavi.”
9Mosi na-Aroni, naNadabi, na-Abihu kanye nebaholi bema-Israyeli lababengema-70 benyuka baya entsabeni, 10
bafike babona Nkulunkulu wema-Israyeli. Ngaphansi kwetinyawo takhe kwabonakala lokwakufanana nendlela yelitje lesafire lelalingumbala loluhlata njengesibhakabhaka. 11Nkulunkulu akazange abatsintse, baholi besive sema-Israyeli; babona Nkulunkulu. Banatsa, badla ndzawonye.
12Simakadze wakhuluma kuMosi, watsi: “Yenyuka ukhuphukele kimi entsabeni uhlale khona; ngitakunika tibhelekeca tematje letinemiyalo lengiyibhalele kutsi ibe ngimiyalo yebantfu.” 13Mosi kanye nemsiti wakhe labenguJoshuwa batilungiselela; benyuka baya eNtsabeni yaNkulunkulu. 14Mosi wakhuluma kulabaholi, watsi: “Ase nisimele la, size sibuye futsi. Aroni naHure batawusala nani. Nakukhona lonesikhalo, akaye kubo.”
15Mosi wenyuka intsaba iSinayi, lifu layisibekela yonkhe intsaba. 16Inkhatimulo yaSimakadze yahlala etikweNtsaba iSinayi, lifu layembesa kwaze kwaphela emalanga lasitfupha; kwatsi ngelilanga lesikhombisa Simakadze wamemeta Mosi asekhatsi efini. 17
Heb. 12:29
Ema-Israyeli lenkhatimulo yaSimakadze leyayembese leNtsaba ayibona ayifanisa nemlilo locotfulako. 18
Dut. 9:9,18
Mosi wangena kulelifu, wenyuka waya entsabeni. Wahlala lapho emalanga langema-40 kanye nebusuku bawo.


text:
31
Konkhe kunesikhatsi sako, yonkhe intfo leyentekako inesikhatsi sayo lapha emhlabeni:
2
Jobe 14:5
Kunesikhatsi sekutalwa nesikhatsi sekufa,
sikhatsi sekuhlanyela nesikhatsi sekusiphula,
3sikhatsi sekubulala nesikhatsi sekuphilisa,
sikhatsi sekubhidlita nesikhatsi sekwakha,
4sikhatsi sekukhala nesikhatsi sekuhleka,
sikhatsi sekulila nesikhatsi sekugidza,
5sikhatsi sekusakata ematje nesikhatsi sekuwabutsa,
sikhatsi sekugona nesikhatsi sekuchilita,
6sikhatsi sekufuna nesikhatsi sekuyekela,
sikhatsi sekulondvolota nesikhatsi sekulahla,
7sikhatsi sekudzabula nesikhatsi sekuchibela,
sikhatsi sekubindza nesikhatsi sekukhuluma,
8sikhatsi sekutsandza nesikhatsi sekutondza,
sikhatsi semphi nesikhatsi sekuthula.
9
2:22
Umuntfu losebentako ubuyelwa yini ngekukhandleka kwakhe? 10Ngiwubonile umshikashika Nkulunkulu lawunike bantfu kutsi bawente. 11
Shu. 11:5
Konkhe ukwente kwalungela sikhatsi sako. Uphindze wabeka liphakadze etinhlitiyweni tebantfu; noko abakhoni kuyicondza imisebenti yaNkulunkulu kusukela ekucaleni kwayo kuze kube ngusekugcineni. 12
8:15
Isa. 22:13
Ngiyati kutsi kute lokuncono ngaphandle kwekutsi bajabule baphile imphilo lekahle basesemhlabeni. 13
Ngetulu kwaloko kutsi umuntfu adle anatse atijabulise ngayo yonkhe imishikashika yakhe kusipho saNkulunkulu. 14
Isa. 46:10
Ngiyati kutsi konkhe lokwentiwa nguNkulunkulu kuyakuma phakadze naphakadze; kute lokungengetwa nalokungacetunwa kuko. Konkhe ukwenta ngendlela yekutsi bantfu batfutfumele ebukhoneni bakhe.
15
Konkhe lokukhona ngulokwake kwaba khona,
naloko lokuyawuba khona sekwake kwaba khona,
Nkulunkulu uyakubuyisa loko lekwake kwenteka
kutsi kuphindze kwenteke ngesikhatsi sako.
16Ngetulu kwaloko kukhona lokunye lengaphindze ngakubona lapha ngaphansi kwemtfunti welilanga:
lapho kwakufanele kusebenta khona umtsetfo,
kwasebenta umonakalo;
lapho kwakufanele kusebente khona kulunga,
kwasebenta umonakalo.
17
Isa. 10:1
Ngacabanga enhlitiyweni yami, ngatsi:
“Nkulunkulu uyakwehlulela labalungile nalababi,
ngobe kutawuba nesikhatsi sako konkhe lokwentiwako,
nesikhatsi sawo wonkhe umsebenti.”
18Ngaphindze ngacabanga ngatsi: “Macondzana nebantfu Nkulunkulu uyaye abavivinye, khona batewubona kutsi bafanana netilwane. 19
49:12,20
78:39
Jak. 4:14
Ngobe siphetfo semuntfu siyafanana nesiphetfo setilwane; kokubili kumelwe siphetfo lesifananako: Njengobe lokunye kufa, naloku lokunye kuyafa. Konkhe kunemiphefumulo lefananako,Nome “kunemoya lofananako” umuntfu kute lancono ngako kunesilwane. Ngako konkhe kulite. 20
3:19
Jobe 34:15
Hla. 104:29
146:4
Shu. 6:6
12:7
Konkhe kuya endzaweni yinye; konkhe kuphuma elutfulini kuphindze kubuyele elutfulini. 21Ngubani lowatiko kutsi umphefumulo wemuntfu wenyukela etulu yini, nekutsi umphefumulo wesilwane wehlela phansi emhlabatsini?”Nome “Ngubani lowati umoya wemuntfu lowenyukako uye etulu, nome umoya wesilwane lowehlela phansi emhlabatsini”
22
Ngako ngase ngiyabona kutsi kute lokuncono kumuntfu ngaphandle kwekutsi atijabulise ngemsebenti wakhe lawentako, ngobe phela leso ngusona sabelo sakhe. Empeleni ngubani nje longamvusa kuze atewubona kutsi kutakwentekani nase afile?


text:
41Lengilosi leyayikhulume nami yabuya, yangivusa, njengemuntfu nakavuswa ebutfongweni. 2Yangibuta, yatsi: “Ubonani?”
Ngaphendvula, ngatsi: “Ngibona lutsi lwetibane luyigolide lonkhe, lunesitja lesinemafutsa ngetulu, netibane letisikhombisa kulo, netimbobo letisikhombisa tetintsambo tetibane talo. 3Futsi ngibona netihlahla letimbili temncumo eceleni kwalo, lesinye ngesekudla kwaso lesitja, lesinye ngesancele saso lesitsha.”
4Ngayibuta lengilosi leyakhuluma nami, ngatsi: “Kuyini loku, nkhosi yami?”
5Yangiphendvula yatsi: “Awati yini kantsi kutsi loku kuyini?”
Ngaphendvula, ngatsi: “Cha, nkhosi yami.”
6
Ngako yakhuluma kimi, yatsi: “Leli livi laSimakadze leliya kuZerubhabheli, litsi: ‘Akuyi ngetikhwepha“ngetikhwepha” nome “ngemphi” nangemandla, kodvwa kuya ngaMoya wami,’ kusho Simakadze longuSomandla.
7“Uyini“Uyini?” nome “Ungubani?” wena, wena ntsaba lenemandla? EmbikwaZerubhabheli uyawuba litsafa lelibekile. Yena-ke uyawubeka litje lekwephetsa lithempeli, kumenyetwe kutsiwe: ‘Nkulunkulu akalibusise! Nkulunkulu akalibusise!’ ”
8Livi laSimakadze lase liyefika kimi, latsi: 9“Tandla taZerubhabheli tibeke sisekelo salelithempeli; netandla takhe futsi titalicedza. Nine-ke niyawube seniyati kutsi Simakadze longuSomandla ungitfume kini.
10
“Ngubani lowedzelela lilanga letintfo letincane? Emadvodza ayawujabula nakabona intsambo yekucondzisa isesandleni saZerubhabheli.
“Lamehlo lasikhombisa ngewaSimakadze, azulazula emhlabeni wonkhe, jikelele.”
11Ngabe sengibuta lengilosi, ngatsi: “Iyini lemincumo lemibili lengasekudla nangesancele kwalolutsi lwetibane?”
12Ngaphindze ngayibuta futsi, ngatsi: “Ayini lamagala lamabili emncumo emaceleni aletimbobo letimbili tegolide letitfulula emafutsa egolide?”
13Yangiphendvula, yatsi: “Awati yini kantsi kutsi loku kuyini?”
Ngaphendvula, ngatsi: “Cha, nkhosi yami.”
14
Ngako yatsi: “Laba ngulababili labagcotjelwe kutsi“labagcotjelwe kutsi” nome “labaletsa emafutsa” bakhonte Simakadze wemhlaba wonkhe.”


text:
11
4:1
Lencwadzi iphuma kuPawula, siboshwa ngenca yaKhristu Jesu, nakuThimothi, umzalwane wakhe.
Iya kuFilemoni lotsandzekako nalosisebenti kanye natsi, 2
naku-Aphiya, dzadzewetfu, naku-Akhiphusi, lolisotja laJesu kanye natsi, nakulo lonkhe libandla lelihlanganela endlini yaFilemoni.
3
Akube kini umusa nekuthula lokuvela kuNkulunkulu, longuBabe wetfu, naseNkhosini yetfu Jesu Khristu.
4
Khol. 1:3
1 Thes. 1:2
2 Thes. 1:3
2 Thim. 1:3
Ngaso sonkhe sikhatsi nangithandaza, ngiyakukhumbula, ngibonge Nkulunkulu, 5ngobe sengivile ngelutsandvo lwakho kubantfu baNkulunkulu, ngeva nangekukholwa kwakho lonako eNkhosini Jesu. 6Ngithandazela kutsi budlelwane betfu ekukholweni bukwente uwati kancono emagugu lesinawo kuKhristu. 7
Lutsandvo lwakho luyangijabulisa, futsi luyangikhutsata, mzalwane wami. Tinhlitiyo talabanyenti labangcwele tihlunyelelisiwe ngalo.
8Ngako-ke bengingaba nesibindzi ngaKhristu kutsi ngikutfume wente lokufanele kwentiwe, 9
kodvwa ngenca yelutsandvo ngiyakuncenga. Mine Pawula, njengemuntfu losamdzala nyalo, nalosasiboshwa ngenca yaKhristu Jesu, 10
Gal. 4:19
Khol. 4:9
ngiyakuncenga mayelana na-Onesimuse,Leligama lelitsi “Onesimuse” lisho kutsi “lonelusito” indvodzana yami, lengimtfole ngesikhatsi ngisejele. 11Kucala abete lusito kuwe, kodvwa nyalo sewunelusito lolukhuluLeligama lelitsi “Onesimuse” lisho kutsi “lonelusito” kitsi sobabili.
12Ngimbuyisela kuwe, yena loyinhlitiyo yami. 13Bengingatsandza kutsi ngimgcine ngalapha ngakimi, njengobe ngisiboshwa nje, khona atewutsatsa indzawo yakho ekungisiteni ngesikhatsi ngisaboshiwe ngenca yeliVangeli. 14
Noko angikatsandzi kwenta lutfo wena ungakavumi, kuze umusa ungayi ngekucindzetelwa, kodvwa usebente ngesihle.
15Ngobe encenye Onesimuse wehlukaniswa nawe kwesikhashana nje, khona atawuphindze abuyiselwe kuwe, ningasenawuphindza nehlukane. 16
1 Thim. 6:2
Manje akasabuyi njengesigcili, kodvwa sengumzalwane lotsandzekako. Njengobe angulotsandzeka kangaka kimi, kangakanani-ke kuwe! Phela sewuligugu kuwe, hhayi njengobe asigcili sakho kuphela, kodvwa njengemzalwane wakho eNkhosini.
17Ngako-ke nawutsi mine ngingumhlanganyeli kanye nawe, naye-ke, memukele ngaleyo ndlela lebewungangemukela ngayo mine. 18Nangabe kukhona lakona ngako, nome kukhona lakukweleda kona, sibuyise kimi leso sikwelede. 19
Nalu-ke luphawu lwekutsi mine Pawula ngiyakumkhokhela; akudzingeki nekutsi ngibe ngikukhumbuta kutsi kwawena nje ngekwakho ungewami, nginesabelo kuwe. 20Yebo, mzalwane wami, ngicela kutsi ngitfokotiswe nguwe eNkhosini, ngekuhlumelelisa inhlitiyo yami kuKhristu.
21Ngibhalele wena, ngobe ngiyetsemba kutsi utakwenta lengikucelako; ngiyati kutsi utakwenta nalokungetulu kwaloku lengikucelile. 22
2:24
Lokunye-ke kutsi ungilungiselele indzawo yekuhlala, ngobe ngiyetsemba kutsi imithandazo yenu itawuphendvuleka, Nkulunkulu angisite ngite lapho kini.
23
4:12
Uyanikhontisa Ephafrasi, lesiboshwe kanye naye ngenca yaKhristu Jesu, 24
13:13
15:37-39
19:29
27:2
Khol. 4:10,14
2 Thim. 4:10-11
naMakho, na-Aristakhusi naDemasi, kanye naLukha, tisebenti kanye nami.
25
2 Thim. 4:22
Umusa weNkhosi yetfu Jesu Khristu awube nemoya wenu.


text:
291Ngemnyaka welishumi, enyangeni yelishumi, ngelilanga leli-12, kwefika livi laSimakadze kimi, latsi: 2
Jer. 43:8
44:30
46:2
“Ndvodzana yemuntfu, bhekisa buso bakho ngakuFaro, inkhosi yaseGibhithe, uphrofethe umelane nayo kanye nayo yonkhe iGibhithe. 3
Hez. 32:2
Khuluma kuyo utsi: ‘Naku lokushiwo yiNkhosi Simakadze, itsi:
“ ‘Ngimelene nawe,
Faro, nkhosi yaseGibhithe,
wena nyokangwenya lenkhulu,
wena locambalele emkhatsini wemifudlana yakho.
Ukhuluma utsi: “INayili yami,
ngatakhela yona mine.”
4Kodvwa ngiyawufaka emadweba emihlatsini yakho,
ngente tinhlanti temifula yakho
tinamatsele etincwencweni takho.
Ngiyawukukhipha emkhatsini wemifudlana yakho,
ngikukhiphe nato tonkhe tinhlanti
letinamatsele etincwencweni letisemtimbeni wakho.
5Ngiyawukulahla ehlane
wena kanye nato tonkhe tinhlanti temifula yakho.
Uyakuwela ebaleni kalashameshame,
ungaphindzi ubutfwe nome ugcogcwe.
Ngiyawukwenta ube kudla kwetilwane tesiganga
nekwetinyoni tasemoyeni.
6
Isa. 36:6
“ ‘Ngulapho-ke bonkhe labahlala eGibhithe bayawukwati khona kutsi mine nginguSimakadze.
“ ‘Bewuyindvuku yemhlanga kuyo indlu yaka-Israyeli. 7Batsi nabakubamba ngetandla tabo, wavavabuka ekhatsi, wadzabula emahlombe abo avuleka; batsi beyama kuwe, wephuka, imihlane yabo yashumphuka.“imihlane yabo yashumphuka” letinye tincwadzi tekucala titsi “wenta imihlane yabo yema”
8“ ‘Ngako-ke naku lokushiwo yiNkhosi Simakadze, itsi: Ngiyawutfumela inkemba imelane nawe, ngibulale bantfu bakakho netifuyo tabo. 9
IGibhithe iyawuba lihlane lelingenamsebenti walutfo. Ngulapho-ke bayawukwati khona kutsi mine nginguSimakadze.
“ ‘Njengobe watsi: “INayili ngeyami, ngayenta,” 10
ngako-ke ngiyemelana nawe kanye nemifula yakho, live laseGibhithe ngiyawulenta libe yimfuhlululu, lisale likhala libhungane, kusukela eMigdoli kuye e-Aswani,“i-Aswani” nome “iSinimu” nome “iSiyene” i-Aswani beyilidolobha eningizimu neGibhithe, labekwakhe khona emaJuda lamanyenti; nakuHez. 30:6 kuze kuyewufika emnyeleni waseKushe.“Kushe” kusho sifundza lesingaseNayili Lengenhla 11Kute lunyawo lwemuntfu nome lwesilwane loluyawunyatsela kulo. Kute loyawuhlala kulo kuze kuphele iminyaka lengema-40. 12Live laseGibhithe ngiyawulenta libe lihlane kunawo onkhe emave lagagadzekile, nemadolobha alo ayawusala angenabantfu iminyaka lengema-40 emkhatsini wemadolobha labhidlitiwe. Ngiyawubahlakata baseGibhithe ngibayise etiveni, ngibasakatele emaveni ngemave.
13“ ‘Noko naku lokushiwo yiNkhosi Simakadze, itsi: Ekupheleni kweminyaka lengema-40 ngiyawubabutsa baseGibhithe etiveni ngetive, lapho bebahlakatekele khona. 14
Ngiyawubabuyisa ekutfunjweni, ngibabuyisele ePhathrosi,“ePhathrosi” kusho kutsi “eGibhithe Lengenhla” live labokhokho babo. Lapho-ke bayawuba ngumbuso lotfobekile. 15Kuyawuba ngumbuso lotfobe kunayo yonkhe leminye, futsi ngeke uphindze utiphakamise ngetulu kwaletinye tive. Ngiyakuwenta ube butsakatsaka kakhulu kangangekutsi ungasaphindzi ubuse etikwetive. 16IGibhithe ingeke isaba ngumtfombo wemandla esibindzi kubantfu baka-Israyeli, kodvwa iyawuba sikhumbuto sesono sabo, nabajikela kuyo bacela lusito. Ngulapho-ke bayawukwati khona kutsi mine ngiyiNkhosi Simakadze.’ ”
17Kwefika livi laSimakadze kimi ngemnyaka wema-27, enyangeni yekucala, ngelilanga lekucala, latsi: 18“Ndvodzana yemuntfu, Nebukhadnezari, inkhosi yaseBhabhulona, washucisa emabutfo akhe kamatima wahlasela iThire; tonkhe tinhloko tasingwa taba tincacadvu, nawo onkhe emahlombe abo aba nesikofu. Noko yena kanye nemabutfo akhe abazange babuyelwe lutfo ngalomkhankhaso labawenta ngekuhlasela iThire. 19Ngako-ke naku lokushiwo yiNkhosi Simakadze, itsi: Ngitawunikela iGibhithe kuNebukhadnezari, inkhosi yaseBhabhulona, uyawutfumba umcebo wayo. Uyawuphanga atfumbe ingcebo yalelive kube yinkhokhelo yemabutfo akhe. 20Ngimnike iGibhithe, yaba yinkhokhelo yekukhandleka kwakhe, ngobe yena nemabutfo akhe bakwentela mine, kusho iNkhosi Simakadze.
21
“Ngalelo langa ngiyawukhulisa luphondvo“luphondvo” lapha lufanekisa emandla lwendlu yaka-Israyeli, futsi ngiyawukuvumela, wena Hezekeli, kutsi ubuye uvule umlomo wakho emkhatsini wabo. Ngulapho-ke bayawukwati khona kutsi mine nginguSimakadze.”


text:
31
30:16
Ndvodzana yami, ungayikhohlwa imfundziso yami, kodvwa inhlitiyo yakho ayigcine imiyalo yami, 2ngobe ngiyo letakunika emalanga neminyaka leminyenti ekuphileni kwakho; ikunike nekuchuma. 3
7:3
Ungehlukani nenhlonipho nekwetsembeka; kukhungele entsanyeni yakho, ukubhale etibhelekeceni tenhlitiyo yakho. 4
Loko kuyawukwenta ube neludvumo loluhle utsandvwe nguNkulunkulu nebantfu.
5
Taga 22:19
Tsemba Simakadze ngayo yonkhe inhlitiyo yakho, ungeyami ekwatini kwakho. 6Matise kuko konkhe lokwentako, yena uyakucondzisa tindlela takho. 7
Isa. 5:21
Rom. 12:16
Ungatenti sihlakaniphi, yesaba Simakadze, ukuyekele lokubi. 8
Ngiko loko lokuyakwelapha umtimba wakho, kuphilise nematsambo akho. 9
Dut. 26:2
Dvumisa Simakadze ngalokuhle lonako nangetitselo tekucala tako konkhe lokulimile, 10netincolobane takho tiyakugcwaliswa ngenala, imiphandza yakho iphuphume liwayini.
11
Heb. 12:5
Semb. 3:19
Ndvodzana yami, ungakwedzeleli kucondziswa nguSimakadze, ungadzinwa kutsetsiswa nguye. 12
Ngobe Simakadze uyamtsetsisa amcondzise lowo lamtsandzako, njengobe neyise enta endvodzaneni yakhe lajabula ngayo. 13Ubusisiwe umuntfu lotfola kuhlakanipha nalowo lowemukela kucondza. 14
Taga 8:10
16:16
Ngobe kuhlakanipha kwendlula isiliva ngekucebisa umuntfu, nenzuzo yako yinkhulu kuneyegolide. 15
Kuhlakanipha kuligugu kakhulu, kwengca ematje laligugu; kute lokufisako longakulinganisa nako. 16
9:11
Imphilo lendze isesandleni sako sekudla, kantsi esandleni sako sesancele kunengcebo neludvumo. 17Tindlela tako kutindlela tekujabula, netindlela tako tonkhe ngetekuthula. 18
Kusihlahla sekuphila kulabakuphutfumako; labo labakubamba bakunkonkoshele ngulabo labajabulako.
19
51:15
Simakadze wasekela umhlaba ngekuhlakanipha,
wamisa emazulu endzaweni yawo ngekucondza.
20Ngelwati lwakhe
wehlukanisa emanti langaphansi kwemhlaba,
nangelwati lwakhe emafu ehlisa imvula.
21Ndvodzana yami, bambelela ekuhlakanipheni nasekuzitseni; ungakuvumeli kusuke kuwe. 22Kuyawuba kuphila emphefumulweni wakho, kube ngumhlobiso entsanyeni yakho. 23Endleleni yakho uyakuhamba ngekuphepha, nelunyawo lwakho lungakhubeki. 24
91:5
Nawucambalala phansi, ungeke wesabe; nawulala, uyawutfola butfongo lobumnandzi. 25
Ungesabi kutunywa yinhlekelele yengoti nekuhlaselwa bantfu lababi; 26ngobe Simakadze uyawuba siphephelo sakho; uyawulondvolota lunyawo lwakho lungabanjwa lugibe.
27Yenta lokuhle kulabo labakudzingako, nangabe unawo emandla ekukwenta. 28
Ungasho kumakhelwane wakho utsi: “Hamba, ngitawubuye ngikunike kusasa,” kantsi unako nalamuhla. 29Ungatimiseli ngekwenta lokubi kumakhelwane wakho lohlala ngekukwetsemba. 30Ungaphikisani nemuntfu ngelite angakakukhubi nekukukhuba. 31
Taga 1:15
4:14
Ungabi namhawu ngemuntfu losidlova; ungacali ukhetse ngisho nome yinye yetindlela takhe. 32
Ngobe umuntfu losidlova usinengiso kuSimakadze, kodvwa labalungile balitsemba lakhe. 33
Sicalekiso saSimakadze sisemndenini walomubi, kodvwa indlu yalolungile uyayibusisa. 34
59:8
Taga 1:26
Isa. 66:2
1 Phet. 5:5
Jak. 4:10
Uyabahleka labo labeyisako, kodvwa unemusa kulabatfobekile. 35Labahlakaniphile bayawudvunyiswa, kodvwa tilima tiyawuhlazeka.


text:
81
Num. 26:38
1 Khr. 7:6
Emadvodzana aBhenjamini bekuboBela, litubulo lakhe, elanywe ngu-Ashbeli, kute Ahara, 2kulandzele Noha, kugcine Rafa labewesihlanu.
3Emadvodzana aBela bekubo-Adari, naGera, na-Abihudi,“naGera naAbihudi” nome “naGera, uyise wa-Ehudi” 4na-Abishuwa, naNamani, na-Ahowa, 5naGera, naShefufani kanye naHuramu.
6Titukulwane taka-Ehudi, lekwakutinhloko temindeni leyayihlala eGeba yase ilahlelwa eManahathi: 7bekuboNamani, na-Ahiya kanye naGera. Nguye lowabamikisa khona, kantsi futsi abenguyise wa-Uza na-Ahihudi.
8Shaharayimi watala emadvodzana eMowabi emvakwekulahla kwakhe bafati bakhe boHushimu naBhara. 9Hodeshi, umkakhe, wamtalela boJobabi, naSibiya, naMesha, naMalkhamu, 10naJewuse, naSakhiya kanye naMima. Lawa bekungemadvodzana akhe labetinhloko temindeni. 11Hushimu wamtalela bo-Abitubi na-Elphali.
12Emadvodzana a-Elphali bekubo-Ebheri, naMishamu, naShemedi, lowakha emadolobha i-Ono neLodi kanye nemiti leyayiyitungeletile.
13Bheriya naShema bekutinhloko temindeni leyayihlala edolobheni i-Ayaloni, ngibo labacosha labantfu lababehlala eGathi. 14Titukulwane takaBheriya tatifaka ekhatsi bo-Ahiyo, naShashaki, naJeremothi, 15naZebadiya, na-Aradi, na-Ederi, 16naMikhayeli, naJishpha kanye naJoha.
17Letinye titukulwane taka-Elphali bekuboZebadiya, naMeshulamu, naHizki, naHebhere, 18na-Ishmerayi, naJizliya kanye naJobabi.
19Titukulwane takaShimeyi bekuboJakimu, naZikhri, naZabdi, 20na-Eliyenayi, naSilethayi, na-Eliyeli, 21na-Adaya, naBheraya kanye naShimrathi.
22Titukulwane takaShashaki bekuboJishphani, na-Ebheri, na-Eliyeli, 23na-Abdoni, naZikhri, naHanana, 24naHananiya, na-Elamu, na-Antothiya, 25na-Ifdeya kanye naPhenuweli.
26Emadvodzana aJerohamu bekuboShamsherayi, naShehariya, na-Athaliya, 27naJareshiya, na-Elija kanye naZikhri.
28Bonkhe laba bekutinhloko temindeni netikhulu ngekwemlandvo weluhlanga lwekutalana kwabo; babehlala eJerusalema.
29
Jeyiyeli,SiHebheru site lelibito uyise“uyise” loko kungasho “umholi wemmango” nome “indvuna yemphi” nome “umcambi” waGibeyoni, abehlala eGibeyoni. Libito lemkakhe bekunguMakha, 30Abdoni kulitubulo lakhe, abelanywa nguSuri, kute Khishi, naBhali, naNeri,SiHebheru site “Neri” naNadabi, 31naGedori, na-Ahiyo, naZakheri 32kanye naMikilothi labenguyise waShimeya. Nabo bebahlala edvutane naletihlobo tabo khona eJerusalema.
33
14:49
Neri abenguyise waKhishi, Khishi abenguyise waSawula, Sawula abenguyise waboJonathani, naMalkhi Shuwa, na-Abinadabi kanye na-Eshbhali.“Eshbhali” uke abitwe ngekutsi “Ishboshethi” 34
Jonathani abenguyise waMeribhali,“Meribhali” uke abitwe ngekutsi “Mefiboshethi” uyise waMikha.
35Mikha abenemadvodzana lamane, lekwakuboPhithoni, naMeleki, naThareya kanye na-Ahazi. 36Ahazi abenguyise waJehoyada,“Jehoyada” nome “Jara” Jehoyada anguyise wabo-Alemethi, na-Azmavethi, naZimri. Zimri abenguyise waMosa, 37Mosa anguyise waBineya, Bineya anguyise waRafa, Rafa anguyise wa-Eleyasa, Eleyasa anguyise wa-Aseli.
38Aseli abenemadvodzana lasitfupha, lekwakubo-Azrikamu, naBokheru, na-Ishmayeli, naSheyariya, na-Obadiya kanye naHanana. Bonkhe laba bekungemadvodzana a-Aseli. 39Esheki, umnakabo-Aseli, abenemadvodzana lamatsatfu lekwakubo-Ulamu, naJewushe kanye na-Elifeleti.
40
Emadvodzana a-Ulamu bekungemachawe labenesibindzi, akwati nekusebentisa butjoki. Abenemadvodzana lamanyenti nebatukulu labadvuna labanyenti lababeli-150 sebabonkhe. Bonkhe-ke laba bekutitukulwane takaBhenjamini.


text:
281Isaka wabita Jakobe, wambusisa wamyala watsi: “Ungamtsatsi umfati kulamaKhenani. 2
Hamba uye eMesophothamiya ekhabonyoko, kaBethuweli, utitsatsele khona umfati emadvodzakatini aLabani, malume wakho. 3Shangatsi Nkulunkulu Somandla angakubusisa akuchumise, akwandzise, udzimate ube tive letinyenti. 4
13:15
Shangatsi angakunika sibusiso sa-Abrahama, wena kanye netitukulwane takho, uze ulitsatse libe lakho lelive losihambi kulo kwamanje, Nkulunkulu lalinika Abrahama!” 5Ngako-ke Isaka wahambisa Jakobe wamyisa eMesophothamiya kaLabani umsa waBethuweli, um-Aramu, umnakaboRebheka, unaboJakobe na-Esawu.
6Esawu weva kutsi Isaka abesabusise Jakobe, wabuye wamhambisa watsi akaye eMesophothamiya, kutsi ayewutsatsa khona umfati. Esawu weva nekutsi Isaka abesayale Jakobe watsi: “Ungamtsatsi umfati kulamaKhenani.” 7Weva nekutsi Jakobe abebahloniphile boyise nenina ngekutsi ahambe aye eMesophothamiya. 8Esawu watsi kube abone kutsi emadvodzakati emaKhenani abengamjabulisi uyise, 9
wesuka wayawutsatsa Mahalathi wamenta umkakhe etikwalabafati labenabo. Mahalathi abengudzadzewaboNebayothi, indvodzakati ya-Ishmayeli, umsa wa-Abrahama.
10Jakobe wesuka eBherisheba waya eHarani. 11Wefika endzaweni lengcwele“endzaweni lengcwele” nome “endzaweni letsite” wahlala khona busuku, ngobe lilanga lase lishonile. Watsatsa lelinye lematje akuleyo ndzawo wacamela etikwalo, walala. 12
48:3
Joh. 1:51
Wabhudza abona liladi limiswe emhlabatsini, laze lefika ezulwini, wabona tingilosi taNkulunkulu tehla tenyuka ngalo. 13
Simakadze abeme etikwalo; wakhuluma naye watsi: “NginguSimakadze, Nkulunkulu weyihlo Abrahama, naNkulunkulu wa-Isaka. Lelive lolele kulo ngiyawulinika wena kanye netitukulwane takho. 14
18:18
22:17
26:4
Titukulwane takho tiyawuba ngangelutfuli lwemhlaba. Uyakwandza nemhlaba wonkhe wenabele enshonalanga, nasemphumalanga, nasenyakatfo, naseningizimu. Tonkhe tive temhlaba tiyawubusiswa ngawe nangetitukulwane takho. 15Ukhumbule kutsi ngitawuba nawe ngikulondvolote nome uyaphi, ngikubuyise kulo lelive. Ngobe ngingeke ngikushiye ngingakakwenti loku lesengikwetsembise kona.”
16Jakobe waphaphama ebutfongweni, watsi: “Kantsi Simakadze ukulendzawo, bengingakwati-ke loku.” 17Wefikelwa kwesaba, watsi: “Maye, lendzawo iyesabeka! Ngempela lendzawo iyindlu yaNkulunkulu. Leli lisango lasezulwini.”
18
35:14
Ngako-ke Jakobe wavuka ekuseni kuseluvivi, walitsatsa lelitje abecamele kulo, walimisa laba luphawu lwesikhumbuto, watsela emafutsa etikwalo. 19
Lendzawo wayetsa libito watsi yiBetheli,“Betheli” ngesiHebheru kusho “indlu yaNkulunkulu” kodvwa ekucaleni lelidolobha lalibitwa ngekutsi yiLuzi. 20Jakobe wase wenta sifungo, watsi: “Nangabe Nkulunkulu atawuba nami angilondvolote kuloluhambo lwami, anginike kudla, netimphahla tekwembatsa, ngembatse, 21ngidzimate ngibuyele ngekuthula ekhaya ketfu, khona-ke Simakadze uyawuba nguNkulunkulu wami. 22
Lelitje lengilimise la, kutsi libe sikhumbuto, litawuba yindlu yaNkulunkulu. Kuko konkhe langipha kona ngiyakumnika kwelishumi.”


text:
21
Imis. 1:14
Ngesikhatsi kufika lilanga lePhentekhoste babehlangene bonkhe ndzawonye. 2
Batsi betfuka kwabe kuchamuka umsindvo lomkhulu esibhakabhakeni lowevakala sengatsi kuhhusha kwemoya lomkhulu, wagcwalisa yonkhe lendlu babehleti kuyo. 3
Mak. 1:8
Luk. 3:16
Imis. 1:5
Kwabonakala kubo inkhehlenkhehle yemlilo kusengatsi yetilimi letehlukana ekhatsi, tahlala emuntfwini ngamunye ngamunye. 4
Imis. 11:15
19:6
Bonkhe bagcwaliswa ngaMoya Longcwele; base bakhuluma ngaletinye tilimi, njengobe Moya wabapha kuphumisela.
5Kwakukhona emaJuda labehlala eJerusalema, bantfu lababesaba Nkulunkulu bavela etiveni tonkhe temhlaba. 6Kwatsi kube kuvakale lomsindvo, ticumbi tebantfu tabutsana ndzawonye. Bamangala badzidzeka bonkhe, ngobe ngulowo nalowo wabeva bakhuluma ngelulwimi lwakubo; 7babutana ngekwetfuka nangekumangala batsi: “Kantsi akusibo baseGalile bonkhe yini labantfu labakhuluma kanje? 8Pho, kwentiwa yini kutsi sonkhe sibeve bakhuluma ngetilimi takitsi? 9Siphuma ePhathiya, eMediya nase-Elamu, eMesophothamiya, eJudiya naseKhaphadosiya, ePhontusi nase-Asiya, 10eFrigiya nasePhamfiliya, eGibhithe kanye nasetifundzeni taseLibhiya ngaseSirene, kantsi labanye betfu baphuma eRoma, 11emaJuda nebetive lababephendvukele enkholweni yemaJuda, nalabanye betfu baphuma eKhrethe nase-Arabiya, kodvwa sonkhe lapha sibeva ngetilimi takitsi bakhuluma ngemisebenti lemikhulu yaNkulunkulu.”
12Basamangele badzidzekile babutana bodvwana batsi: “Kusho kutsini loku?”
13Kodvwa labanye bahlekisa ngawo lamakholwa batsi: “Labantfu badzakiwe.”
14Kodvwa Phetro wasukuma akanye nebaphostoli labali-11, wakhuluma ngelivi lelikhulu watsi: “Sive semaJuda, nani nonkhe lenakhile eJerusalema, yatini loku; bekani indlebe ningilalele kahle. 15Laba abakadzakwa njengaloku nicabanga nine; empeleni kusesekuseni ngeli-awa lemfica. 16
Kodvwa loku nguloko lokwakhulunywa ngumphrofethi Joweli lowatsi:
17
Zak. 12:10
Imis. 21:9
“ ‘Utsi Nkulunkulu:
“Naku lengiyawukwenta ngetikhatsi tekugcina:
Ngiyakutfululela Moya wami
etikwabo bonkhe bantfu.
Emadvodzana nemadvodzakati enu
ayawuphrofetha,
emajaha enu ayawubona imibono,
emakhehla ayawuphupha emaphupho.
18Yebo, kulawo malanga
ngiyawutfululela Moya wami
etincekwini nasetincekukatini tami,
tiyawuphrofetha.
19Ngiyakwenta timangaliso
etulu esibhakabhakeni,
netibonakaliso emhlabeni phansi:
ingati, nemlilo,
nekushunqa kwentfutfu.
20
Lilanga liyawuba mnyama,
inyanga ibe bovu njengengati,
lingakefiki lilanga
lelikhulu nalelimatima leNkhosi.
21
Labo-ke, labayawulibita libito leNkhosi, bayawusindziswa.” ’
22
“Madvodza aka-Israyeli, vanini lamavi! Jesu waseNazaretha abeyindvodza leyafakazelwa nguNkulunkulu embikwenu, ngemisebenti lemikhulu yemandla, nangetimangaliso kanye nangetibonakaliso letentiwa nguNkulunkulu ngaye; nani matfupha niyakwati loku, ngobe kwenteka emehlweni enu. 23
Joh. 19:11
Imis. 3:13
4:10,28
13:27
Nkulunkulu ngekwatinchanti kwakhe nangentsandvo yakhe abesakumisile kutsi Jesu uyawuniketwa kini; nine-ke nambulala ngekumbetsela esiphambanweni ngetandla tetoni. 24
Mak. 16:6
Luk. 24:5
Kodvwa Nkulunkulu wamvusa kulabafile; wamkhulula etinhlungwini tekufa, ngobe kwakungeke kwenteke kutsi kufa kumbambe. 25
NaDavide wakhuluma ngaye watsi:
“ ‘Ngayibona iNkhosi embikwami
ngetikhatsi tonkhe,
ngobe ingasesandleni sami sekudla,
kuze nginganyakatiswa.
26Ngako-ke inhlitiyo yami iyajabula,
nemavi ami agcwele intfokoto;
ngetulu kwaloko umtimba wami
uyawuhlala etsembeni,
27ngobe awuyikuwushiya umphefumulo
wami endzaweni yalabafile,
ungeke uvume
kutsi Longcwele wakho
abole ethuneni.
28Ungikhombisile tindlela
letingiholela ekuphileni,
ngebukhona bakho
uyawungigcwalisa ngekujabula.’
29
“Bazalwane, ngifanele ngikhulume ngalokukhanyako ngakhokho wetfu Davide kutsi wafa wangcwatjwa, nelidliza lakhe likhona la kitsi nalamuhla. 30
Hla. 89:3
132:11
Njengemphrofethi-ke ati futsi kutsi Nkulunkulu abetsembisile ngesifungo kuye kutsi uyawukhetsa lomunye wesitukulwane sakhe amente abe yiNkhosi njengaye. 31Davide abekubone kucala kuvuka kwaKhristu ekufeni nakatsi:
“ ‘Akayekelwanga endzaweni yalabafile,
nemtimba wakhe awuzange ubole
ethuneni.’
32
“Yena loJesu, Nkulunkulu wamvusa ekufeni, sonkhe sibofakazi balendzaba. 33
Asaphakanyiselwe ngasesandleni sekudla saNkulunkulu wemukeliswa nguYise setsembiso lesinguMoya Longcwele lebesetsenjiswe Yena, wabuye wamtfululela kitsi. Ngiko loku lenikubonako nalenikuvako. 34
NaDavide lucobo lwakhe akenyukelanga ezulwini, noko watsi:
“ ‘INkhosi yatsi eNkhosini yami:
Hlala la ngesekudla sami,
35ngize ngibeke titsa takho
ngaphansi kwetinyawo takho.’
36
“Bonkhe bantfu baka-Israyeli, kufanele bati kahle kutsi nguye yena loJesu, lenambetsela esiphambanweni, Nkulunkulu lasamente iNkhosi naKhristu!”
37
Kwatsi bantfu nabakuva loku, bahlabeka etinhlitiyweni base batsi kuPhetro nakulabanye baphostoli: “Pho, bazalwane, sitakwenta njani?”
38
Luk. 24:47
Phetro wabaphendvula watsi: “Phendvukani nibhajatiswe nonkhe ngamunye ngamunye egameni laJesu Khristu, kuze nitsetselelwe tono tenu nemukeliswe nesipho lesinguMoya Longcwele. 39
Isa. 57:19
Jow. 2:32
Joh. 10:16
Ngobe setsembiso saNkulunkulu senu nesebantfwabenu kanye nabo bonkhe labakhashane, lowo nalowo loyawubitwa nguNkulunkulu, iNkhosi yetfu, kutsi ete kuye.”
40
Fil. 2:15
Phetro wafakaza kubo abancenga ngemavi lamanyenti, atsi: “Tisindziseni kulesitukulwane lesiphambene!” 41
5:14
Labo labalemukela livi lakhe babhajatiswa; babengacishe babe ti-3 000 tebantfu letengetelwa kubo ngalelo langa. 42
Bacinisela njalo bahlanganyela etimfundzisweni tebaphostoli, nasebudlelwaneni, nasekuhlephuleni sinkhwa, nasemithandazweni.
43Bonkhe bantfu befikelwa kwesaba: timangaliso netibonakaliso letinyenti tentiwa baphostoli. 44
Bonkhe labakholwako bachubeka ngebudlelwane ndzawonye, benetisana ngetimphahla tabo. 45
Batsengisa ngetitandi, nangemapulazi nangetimphahla tabo bentela kwenetisana ngaleyo mali, kuye ngekutsi lowo nalowo udzingani. 46Onkhe emalanga babecinisela njalo ekuhlanganeni ethempelini, banhlitiyonye, babevakashelana emakhaya, badle ndzawonye ngetinhlitiyo letijabulako naletitfobekile, 47
14:1
badvumisa Nkulunkulu, babetsandzeka kubo bonkhe bantfu. Onkhe emalanga iNkhosi yayibengetela ngalabo babesindziswa.


text:
Dokotela Peter Magubane, intsatseli yetitfombe mhlabawonkhe, yatalwa ngenyanga yaBhimbidvwane ngelisuku lelishumi nesiphohlongo ngemnyaka wa 1932 eVrededorp wase ukhuliselwa eSophiatown. Wakhutsatwa kutfwebula titfombe uma uyise/babe wakhe, umtsengisi wetitselo, wamutsengela ikhamera ye Kodak Lensundvu ngesikhatsi Peter asesengumfana wesikolwa. Umsebenti wakhe wekutfwebula wacala ngesikhatsi sekulwela inkhululeko eNingizimu Afrika.
Umsebenti locotfo wa Dokotela Peter Magubane wekutfwebula wacala ngemnyaka wa 1955 emuva kwekujoyina iDrum magazine njengemushayeli kanye nekuhambisa imilayento. Washeshe wawela emsebentini njengemsiti egumbini lelimnyama ku Jurgen Schadeberg.
Umsebenti wakhe lomkhulu wekucala kwakukubhala ngemhlangano we African National Congress ngemnyaka wa 1955. Wasebentisa ikhamera yakhe ekutsatseni titfombe letikhomba bumatima bebantfu labamnyama bala Ningizimu Afrika ngesikhatsi selubandlululo.
Leti titfombe tefika emisakatweni mhlabawonkhe tikhombisa inchubo lengekho emtsetfweni lebeyenteka eNingizimu Afrika ngaleso sikhatsi. lena yindzaba yendvodza lecotfo lobekakhubeke kakhulu kutsi letinye tetitfombe takhe atizange tikhone kutfika emisakatweni yemhlaba ngenca yekutsi emaphoyisa amuphocelela kutsi abeke ikhamera yakhe ibukane nelilanga nalokutsi futsi lona lelophoyisa lelidvuna lamuphula imphumulo.
Peter bekakhona lapho atsatsa umlandvo ngalekhamera yakhe umbhikisho wemtsetfo lobekuliwa nawo, kuvuka kwe Umkhonto we Sizwe, kuboshwa kwa Nelson Mandela, Licala lase Rivoniya, kumiswa/kuvalwa kwe ANC, umsindvo wase Sharpeville, kuvuka kwemunyakato walaBamnyama wa Steve Biko, kanye nekuphakama kwebafundzi base Soweto.
Ekuphakameni kwe Soweto watisa bafundzi lebebanemsindvo kutsi “Umzabalazo longenandzaba akusiwo umzabalazo”. Umphumela wekutimbandzakanya kwakhe ekuphakameni kwe Soweto, indlu yakhe yashiswa ngemlilo naye wabanjwa naletinye tintsatseli letimnyama emalanga lalikhulu nemashumi lamabili nakutsatfu. Sicelo sakhe sangemnyaka wa 1957 sekujoyina inhlangano yebaTfwebuli labamhlophe bala Ningizimu Afrika sacitfwa.
Batfwebuli be Drum base basungula Inhlangano Yenchubo Yebatfwebuli Lengenabandlululo. Ngemnyaka wa 1961 Dokotela Magubane waba ngumtfwebuli wekucala lomnyama la Ningizimu Afrika lowabamba umbikiso wakhe. Bacashi bakhe base Rand Daily Mail bamakhela ligumbi lakhe lelimnyama. Umtsetfo wase Ningizimu Afrika ngaleso sikhatsi awuzange umvumela kutsi asebentise lona lelogumbi lelimnyama nalalabanye labamhlophe labasebenta naye.
Bekangumtfwebuli wetitfombe wekucala lomnyama ekuboniseni kwakhe futsi wacashwa lapho kusukela ngemnyaka wa 1967 kwaze kwaba ngu 1980. Loku kwafaka kumiswa kwakhe iminyaka lesihlanu kwaze kwaba ngu 1975. Ngalesisikhatsi wahlala emalanga lamashumi layimfica nesiphohlongo ayedvwa kanye netinyanga letisitfupha ejele.
Dokotela Magubane wabhekana nekuhlukunyetwa, kushaywa, tilondza tetibhamu letimfisha, sikhatsi lesidze sekuboshwa kanye nekuphekwa nekutfukululwa.
Wadutjulwa emahlandla lalioshumi nesikhombisa emngcwabeni wemfundzi lobowuse Natalspruit. Wacitsa emalanga lamakhulu lasihlanu nemashumi lasiphohlongo nesitfupha avalelwe yedvwa ngemnyaka wa 1969. Wafihla ikhamera yakhe afihlela emaphoyisa.
Abeyifihla emhomeni welibhayibheli, phakatsi kwe jakhethi yakhe, ekhathonini lelubisi noma ehhafini ye sinkhwa. Bekenta ungatsi udla lesinkhwa abe atsatsa titfombe. Wacitsa sikhashana eLondon ngesikhatsi sekucala kwemnyaka wa 1960 wase usebentela iTime magazine emkhatsini wa 1978 kanye na 1980.
Waphindze wacitsa sikhatsi sakhe eNew York kusuka ngemnyaka wa 1980. Waphinze wasebentela basakati labafana ne National Geographic, iLife, New York Times, iWashington Post, iParis Match kanye ne Sports Illustrated. Mhlabuhlangene bekungulabanye lebebamakhasitoma akhe. Kuhlangana kwakhe na Nelson kanye na Winnie Mandela, bobabili bebaceceshekile futsi babangani, kwacala ngemnyaka wa 1950.
Bekangumtfwebuli losemtsetfweni wa Madiba kusuka ngesikhatsi sakhe sekukhululwa kwaze kwaba yiminyaka yekucala yebuNgameli. Dokotela Magubane watsatsa lokuhlangahlangana kanye nekuhlukunyetwa lokwalandzela kungena kunkhululeko yekuvota. Wabese ujikisa kunaka kwakhe watsatsa tintfo temasiko tekuvota eNingizimu Afrika.
Dokotela watsatsa bukhulu bakhe bekunconywa yeMerithi ngekuSebentela Kucondza eNingizimu Afrika yeSiliva ku Klasi Lesibili, leyatfulwa ngu Mengameli Nelson Mandela. Bekatiwa sikhatsi lesiningi kutsi bekabeka ikhamera yakhe eceleni kuvimba bantfu kutsi bangabulawa. Ngaloku wanconywa watfola Umklomelo Wabochwephesha Kubatfwebuli Mhlabawonkhe lowaphuma eMelika. Waba wekucala kulabamnyama base Ningizimu Afrika lowawina Sitfombe Seliphephandzaba ngeMnyaka wa 1985.
Ubambe timendlela tebudokotela waphindze waklomeliswa iCornel Cappa iAwadi Yemphilo Yonkhe kusuka eku Tfwebuleni Liphakhatsi le Mhlaba eNew York. Leminye imiklomelo ifaka, Umklomelo wa Robert Capa, iMedal Lebalulekile ye Missouri yeMsebenti Lobalulekile Webuntsatseli, weMartin Luther King, iAwadi ya Luthuli, iAwadi Yemphilo Yonkhe lephuma ku Sisekelo sa Make Jones kanye naku Khamera ya Leica, kanye Nelibandla Lesikolwa Setintsatseli sa Tom Hopkinson kanye Netemfundvo yeMasiko ku Nyuvesi yeWales.
Ema Awadi ekucala emhlabeni wasekhaya afaka kutimisela ebuntsatselini leyetfulwa ngu Walter Cronkite leyanikelwa Lipulazi lase Stellenbosch’ le Wayini. Dokotela Magubane wabonisa kabili lokulikhulu laloku lakutsatsa titfombe takhe letimcoka ta Nelson Mandela: kanye ekuhlanganeni kwe Mhlabuhlangene ePoland, lapho khona lombukiso wavulwa ngulebekangu Mengameli we Polish Lech Walesa.
Umbukiso wesibili walungiselelwa sikhatsi senyanga yaKholwane lusuku lekucala kuya kunyanga yeLweti tinsuku letimashumi lamatsatfu ngemnyaka wa 2018 ku Gateway ya Nelson Mandela kuya eRobben Island. Letititfombe tanikelwa nguye Dokotela Magubane ku Sisekelo sa Nelson Mandela.


text:
51Mosi wabita sonkhe sive sema-Israyeli wakhuluma kuso, watsi: “Lalelani, ma-Israyeli, timiso nemitsetfo lengininika yona lamuhla. Yifundzeni nibe neliciniso kutsi nitayilalela niyilandzele. 2
Simakadze Nkulunkulu wetfu wasenta natsi sivumelwane eHorebe.“Horebe” nome “Sinayi” 3Yebo, Simakadze akasentanga nabobabe betfu leso sivumelwane, kodvwa wasenta natsi tsine lesisaphila lamuhla. 4
20:1
Simakadze wakhuluma nani buso nebuso asemlilweni etikwentsaba. 5
20:18
Ngaleso sikhatsi mine ngema emkhatsini waSimakadze nani kuze ngimementele livi laSimakadze kini, ngobe nine benesaba umlilo anizange nenyukele entsabeni.
“Simakadze watsi: 6
‘NginguSimakadze Nkulunkulu wakho lowakukhipha eGibhithe, eveni lebugcili.
7
97:7
“ ‘Ungabi nalabanye bonkulunkulu ngaphandle kwami.
8
Lev. 26:1
Num. 14:18
Dut. 4:15-18
24:16
27:15
Jer. 32:18
“ ‘Ungatenteli sithico lesinesimo salokusezulwini etulu, nome salokusemhlabeni phansi, nome emantini ngaphansi kwemhlaba. 9
Num. 14:18
Dut. 7:9-10
Ungasikhotsameli nome usikhonte; ngobe mine, Simakadze Nkulunkulu wakho, nginguNkulunkulu lonesikhwele, ngijezisa bantfwana ngesono saboyise esitukulwaneni sesitsatfu nesesine kulabo labangitondzako, 10kodvwa ngentela lutsandvo kuto titukulwane letitinkhulungwane“titukulwane letitinkhulungwane” nome “tinkhulungwane” talabangitsandzako bagcine imiyalo yami.
11
“ ‘Ungalisebentiseli lite libito laSimakadze Nkulunkulu wakho, ngobe Simakadze angeke ahlale angambeki licala lowo lolisebentisa ngelite libito lakhe.
12
31:12-14
“ ‘Gcina liSabatha ngekulenta libe ngcwele, njengobe Simakadze akuyala. 13
Eks. 23:12
31:15
34:21
35:2
Lev. 23:3
Hez. 20:12
Heb. 4:4
Uyawusebenta emalanga lasitfupha, wente wonkhe umsebenti wakho, 14kodvwa lilanga lesikhombisa liSabatha kuSimakadze Nkulunkulu wakho. Awuyikuwenta umsebenti, wena, nendvodzana yakho, nendvodzakati yakho, nenceku yakho, nencekukati yakho, nenkhabi yakho, nembongolo yakho, nome ngusiphi setifuyo takho, newetive lokakho, khona inceku yakho nencekukati yakho batewuphumula, njengawe. 15Khumbula kutsi nawe bewusigcili eGibhithe nekutsi Simakadze Nkulunkulu wakho wakukhipha lapho ngesandla lesinemandla nemkhono lowelulekile. Ngako-ke Simakadze Nkulunkulu wakho ukuyalile kutsi uligcine liSabatha.
16
Mat. 15:4
19:19
Mak. 7:10
10:19
Luk. 18:20
Ef. 6:2-3
“ ‘Hlonipha uyihlo nenyoko, njengobe Simakadze Nkulunkulu wakho akuyala, khona utewuphila sikhatsi lesidze kuze kukuhambele kahle eveni Simakadze Nkulunkulu wakho lakupha lona.
17
Lev. 24:17
Mat. 5:21
19:18
Mak. 10:19
Luk. 18:20
Rom. 13:9
Jak. 2:11
“ ‘Ungabulali.
18
Mat. 5:27
19:18
Mak. 10:19
Luk. 18:20
Rom. 13:9
Jak. 2:11
“ ‘Ungaphingi.
19
Mat. 19:18
Mak. 10:19
Luk. 18:20
Rom. 13:9
“ ‘Ungebi.
20
Mat. 19:18
Mak. 10:19
Luk. 18:20
“ ‘Ungafakazi emanga ngamakhelwane wakho.
21
13:9
“ ‘Ungamkhanuki umfati wamakhelwane wakho. Ungayihawukeli ngisho nendlu yamakhelwane wakho, nemhlaba wakhe, nesisebenti sakhe lesidvuna nome lesisikati, nenkhabi yakhe, nembongolo yakhe, nome ngabe seyini-ke yamakhelwane wakho.’
22
“Lena-ke ngimiyalo Simakadze laninika yona akhuluma ngeliphimbo lelikhulu kini nonkhe, yena akhuluma asekhatsi emlilweni, etulu entsabeni efini nasebumnyameni lobulicinsi; kute lokunye lakwengeta. Wayibhala etibhelekeceni letimbili tematje, wase unginika tona.”
23“Natsi naniliva lelivi likhuluma ebumnyameni, intsaba isavutsa umlilo, onkhe emadvodza labaholi betive tenu netikhulu tenu teta kimi. 24
Nafike natsi: ‘Simakadze Nkulunkulu wetfu usikhombise inkhatimulo yakhe nebukhosi bakhe, neliphimbo lakhe silive ekhatsi emlilweni. Lamuhla sesibonile kutsi kantsi umuntfu angajinge aphile nome Nkulunkulu akhuluma naye. 25Kodvwa-ke manje sifelani? Lomlilo lomkhulu kangaka utasishisa usicedze, futsi sitakufa nangabe sichubeka kuliva leliphimbo laSimakadze Nkulunkulu wetfu. 26
Kwase kwenteka yini kutsi umuntfu lobhubhako eve liphimbo laNkulunkulu lophilako likhuluma emlilweni, njengatsi, abuye aphile?
27
“ ‘Sondzela wena uyekuva konkhe loko Simakadze Nkulunkulu wetfu lakushoko. Tsine sitawutjelwa nguwe loko Simakadze lakutjela kona, natsi sitawulalela sikwente loko.’
28“Simakadze waniva nanikhuluma kimi, wase ukhuluma kimi utsi: ‘Ngikuvile loku lokukhulunywe ngulabantfu kuwe. Konkhe loko labakukhulume kuwe kulungile kuhle. 29
Yebo, shangatsi tinhlitiyo tabo tingatsambela ekungesabeni, bagcine imiyalo yami ngaso sonkhe sikhatsi, khona kutawubahambela kahle bona nebantfwababo kuze kube phakadze! 30Hamba ubatjele bancandzeke babuyele emathendeni abo. 31Kodvwa wena hlala nami lapha, khona ngitekunika yonkhe imiyalo yami, netimiso tami, nemitsetfo yami lekufanele uyifundzise kutsi bayilandzele eveni lengibanika lona kutsi libe labo.’
32“Ngako caphelani kwenta loko Simakadze Nkulunkulu wenu laniyale ngako kutsi nikwente; ningacali nijikele ngesekudla nome ngesancele. 33Hambani endleleni Simakadze Nkulunkulu wenu laniyale kutsi nihambe ngayo, khona nitewuphila nichume, netinsuku tenu tandze eveni lelitawuba lenu.”


text:
11
Thit. 1:3
Lencwadzi iphuma kuPawula umphostoli, longatfunywanga bantfu nome ngemuntfu, kodvwa ngaJesu Khristu naNkulunkulu longuYise lowamvusa kulabafile. 2Iphuma kimi nakubo bonkhe bazalwane lenginabo. Iya emabandleni aseGalathiya.
3
1 Khor. 1:3
2 Khor. 1:2
Ef. 1:2
Akube kini umusa nekuthula lokuvela kuNkulunkulu, longuBabe, nakuJesu Khristu, iNkhosi. 4
Gal. 2:20
Ef. 5:2,25
Thit. 2:14
Heb. 9:14
1 Joh. 5:19
Nguye lowatinikela ngenca yetono tetfu, kuze kutsi ngentsandvo yaNkulunkulu longuBabe asephule kulesikhatsi lesibi. 5Akube kuye ludvumo kuze kube phakadze naphakadze. Amen.
6
1 Thim. 1:6
Ngiyamangala kutsi senimhlubuke masinyane kangaka Nkulunkulu lowanibita ngemusa waKhristu, nase nijikela kulelinye nje livangeli. 7
2 Khor. 11:3
Empeleni akusho kutsi likhona lelinye livangeli, kodvwa nje kutsi kukhona labanihluphako labafuna kuguculela liVangeli laKhristu. 8
Kodvwa-ke nakukhona umuntfu, nome ngabe ngitsi nome yingilosi lechamuka ezulwini, lofika nalelinye livangeli lelehlukile kunaleli lesanishumayela lona, lowo akabe ngulocalekisiwe. 9Njengobe sasho, namanje ngiyaphindza ngiyasho ngitsi: Nakukhona lonishumayela lelinye livangeli kunalelo lenalemukela, lowo akabe ngulocalekisiwe.
10
1 Thes. 2:4
Jak. 4:4
Kungabe kambe ngitincengela kubantfu yini nome kuNkulunkulu? Nome ngetama kujabulisa bantfu yini? Nangabe ngisajabulisa bantfu, bengingeke ngibe sisebenti saKhristu.
11
Ngako-ke ngiyanatisa, bazalwane, kutsi liVangeli lelishunyayelwe ngimi alisilo lebantfu. 12
Ef. 3:2
Ngobe angilinikwanga ngumuntfu, kantsi futsi angilifundziswanga ngumuntfu, kodvwa ngalembulelwa nguJesu Khristu.
13
9:1
22:4-5
26:9-11
Fil. 3:6
1 Thim. 1:13
Senivile ngemphilo yami yakucala ngekwenkholo yebuJuda kutsi ngalihlupha kamatima kanjani libandla laNkulunkulu ngetama kulicedza. 14
Ngachubeka ngekwenkholo yebuJuda, ngabendlula labanyenti lababebontsanga yetfu esiveni sakitsi ngishisekela kakhulu kugcina timfundziso tabokhokho.
15
Jer. 1:5
Imis. 9:3-6,15
13:2
22:6-10
26:13-18
Rom. 1:1
Kodvwa Nkulunkulu wavele wangehlukanisela ngingakatalwa, wangibita ngemusa wakhe. Kwatsi nakakhetsa 16
Ef. 3:8
kungembulela iNdvodzana yakhe kutsi ngiyishumayele kubetive, angibutanga muntfu. 17Angizange ngenyukele ngisho naseJerusalema kulabo babebaphostoli kucala kunami; kodvwa ngesuka ngekushesha ngaya e-Arabiya, ngase ngiyancandzeka ngiya eDamaseko. 18
Emvakweminyaka lemitsatfu ngenyuka ngayawubonana naKhefase“Khefase” nguPhetro eJerusalema; ngefika ngahlala naye emalanga lali-15. 19
Kodvwa angizange sengibone namunye webaphostoli ngaphandle kwaJakobe, umnakabo weNkhosi.
20
9:1
2 Khor. 11:31
1 Thes. 2:5
Ngiyacinisa embikwaNkulunkulu kutsi loku lenginibhalele kona akusiwo emanga.
21
Ngase ngiya etifundzeni taseSiriya naseSilisiya. 22Noko ngangisengakatiwa ngemehlo emabandleni aKhristu aseJudiya. 23
Kodvwa babeva ngendzaba nje kutsi: “Lowo lowake wasihlupha kamatima sewushumayela kona loko kukholwa lake wetama kukucedza,” 24bese badvumisa Nkulunkulu ngami.